
Έγκριση Κώδικα Ορθής Γεωργικής Πρακτικής. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη 

1. Τις διατάξεις του άρθρου 3 της αρ. 16190/1335/1997 
Κοινής Υπουργικής Απόφασης «Μέτρα και όροι για την 
προστασία των νερών από νιτρορύπανση γεωργικής προ¬ 
έλευσης» (Β’ 519) 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α’ 137) που προστέ¬ 
θηκε με το άρθρο 27 του Ν.2081/1992 «Ρύθμιση του θε¬ 
σμού των επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών» (Α’ 154) και 
τροποποιήθηκε μετο άρθρο 1 του Ν. 2469/1997«περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α’ 38). 

3. Τη με αριθμ. 3396/3.11.98 Απόφαση του Πρωθυ¬ 
πουργού και Υπουργού Γεωργίας για την ανάθεση αρμο¬ 
διοτήτων στους Υφυπουργούς Γεωργίας Κωνσταντίνο 
Βρεττό και Παρασκευά Φούντά. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον παρακάτω Κώδικα Ορθής Γεωργικής 
Πρακτικής, ο οποίος ισχύει για όλη τη χώρα. 

ΚΩΔΙΚΑΣ ΟΡΘΗΣ ΓΕΩΡΓΙΚΗΣ ΠΡΑΚΤΙΚΗΣ ΓΙΑ ΤΗΝ 
ΠΡΟΣΤΑΣΙΑ ΤΩΝ ΝΕΡΩΝ ΑΠΟ ΝΙΤΡΟΡΥΠΑΝΣΗ 
ΓΕΩΡΓΙΚΗΣ ΠΡΟΕΛΕΥΣΗΣ 

ΜΕΡΟΣ Α’ 

ΛΙΠΑΣΜΑΤΑ 

I ΓΕΝΙΚΑ 

Ο σκοπός του κώδικα σ’ ότι αφορά τα λιπάσματα, είναι 
να βοηθήσει τους γεωργούς να εφαρμόσουν πρακτικές 
φιλικές προς το περιβάλλον σε τρόπο ώστε αφ’ ενός μεν 
να διασφαλίσουν το εισόδημά τους κα αφ’ ετέρου να προ¬ 
στατεύσουν το περιβάλλον. Ιδιαίτερα όμως ο κώδικας 
στοχεύει στην αποτροπή της ρύπανσης των υπογείων και 


επιφανειακών νερών από τη συσσώρευση νιτρικών λόγω 
διήθησης ή επιφανειακής απορροής. 

Όπως είναι γνωστό, τα νιτρικά που προέρχονται από τα 
αζωτούχα λιπάσματα, αλλά και από άλλες πηγές (οργανι¬ 
κή ουσία του εδάφους, κοπριά) είναι πολύ ευκίνητα μέσα 
στο έδαφος. Διαλύονται εύκολα στο νερό και καθώς δεν 
συγκροτούνται από το έδαφος -όπως συμβαίνει με άλλα 
θρεπτικά στοιχεία- συμπαρασύρονται προς τα βαθύτερα 
στρώματα του εδάφους και τελικά καταλήγουν στα υπό¬ 
γεια νερά (φρεάτιος ορίζοντας) όπου συσσωρεύονται. 
Όταν η περιεκτικότητάτους υπερβεί κάποια όρια, τότε το 
νερό γίνεται ακατάλληλο για πόση. Εξ’ άλλου, στις περι¬ 
πτώσεις που το έδαφος είναι επικλινές και έχει μικρή διη- 
θητικότητα, τα νιτρικά παρασύρονται από τα νερά της επι¬ 
φανειακής απορροής και μεταφέρονται στους υδάτινους 
αποδέκτες όπου και συσσωρεύονται προκαλώντας τον 
«ευτροφισμό» των επιφανειακών νερών και σε τελευταία 
ανάλυση την υποβάθμισή τους. 

Είναι λοιπόν φανερό ότι οι γεωργοί πρέπει να κατανοή¬ 
σουν και να συνειδητοποιήσουν τους κινδύνους που συν¬ 
δέονται με τη λίπανση και ως εκ τούτου να επιδείξουν ιδι¬ 
αίτερη προσοχή κατά την εφαρμογή των λιπασμάτων, ει¬ 
δικότερα των αζωτούχων, τα οποία σχετίζονται άμεσα με 
τη «νιτρορύπανση» των υπογείων και επιφανειακών νε¬ 
ρών, στον αγρό. 

Τα λιπάσματα είναι απαραίτητα για την ανάπτυξη των 
καλλιεργειών και την αύξηση των αποδόσεων, αλλά και τη 
βελτίωση της ποιότητας. Κατά συνέπεια, η χρήση τους 
στη γεωργία είναι ουσιώδους και βασικής σημασίας. 

Για να είναι αποτελεσματικά θα πρέπει να χρησιμοποι¬ 
ούνται ορθολογικά, έτσι ώστε καιτη γεωργία να ωφελούν, 
αλλά και να ελαχιστοποιούν τους κινδύνους σε βάρος των 
φυσικών πόρων και γενικότερα του περιβάλλοντος. Αντί¬ 
θετα, η μη ορθολογική χρήση τους μπορεί να συμβάλει 
στην υποβάθμισή της γεωργικής παραγωγής και γενικό¬ 
τερα του περιβάλλοντος και της ποιότητας ζωής. Έτσι, με 
την επί μακρό χρονικό διάστημα υπερλίπανση των καλ¬ 
λιεργειών, μπορεί να δημιουργηθούν σοβαρά περιβαλλο¬ 
ντικά προβλήματα με όλες τις δυσμενείς συνέπειες σε βά¬ 
ρος των υπογείων και επιφανειακών νερών και γενικά του 
περιβάλλοντος. 

II. ΕΙΔΗ ΛΙΠΑΣΜΑΤΩΝ 

Τα λιπάσματα κατατάσσονται στις παρακάτω κατηγο¬ 
ρίες: 

α) Ανόργανα στερεά λιπάσματα με κύρια θρεπτικά συ¬ 
στατικά: 

1. Απλά, με ένα θρεπτικό συστατικό (Ν,Ρ,Κ) 

2. Σύνθετα με περισσότερα θρεπτικά συστατικά (Ν,Ρ,Κ 
-Ν,Ρ-Ρ,Κ, Ν,Κ) 

β) Ανόργανα υγρά: Απλά και σύνθετα, 
γ) Με δευτερεύοντασυστατικά: Ασβεστίου (Οα), Νατρί¬ 
ου (Να), Θείου (8), Μαγνησίου (Μρ) 
δ) Με μικροστοιχεία: Βορίου (Β), Κοβαλτίου (Θο), χαλ¬ 
κού (Θυ), Σιδήρου (Ρθ), Μαγγανίου (Μη), Μολυβδαινίου 
(Μο), Ψευδαργύρου (Ζη). 

ε) Οργανικά (οργανοχημικά ή οργανοανόργανα και 
χουμικά) 

III. ΑΠΟΘΗΚΕΥΣΗ ΚΑΙ ΜΕΤΑΦΟΡΑ ΤΩΝ ΑΝΟΡΓΑ¬ 
ΝΩΝ ΛΙΠΑΣΜΑΤΩΝ 

Ο γεωργός σχετικά με την αποθήκευση των λιπασμά¬ 
των θα πρέπει: 

α. να τα αποθηκεύει σε χώρους που να απέχουν τουλά¬ 
χιστον 50ιτι από τις επιφάνειες των νερών (ποτάμια, τά¬ 
φροι στράγγισης, τεχνητές λίμνες, δεξαμενές κ.λ.π.). 

β. Να εξασφαλίζει την ασφαλή τοποθέτηση των λιπα¬ 
σμάτων τα οποία θα είναι ενσακισμένα σε ισχυρούς σά¬ 
κους που να μη σχίζονται εύκολα κατά τη μεταφορά ή το 
χειρισμό τους. 

γ. Να λαμβάνει όλα τα απαραίτητα μέτρα προς αποφυ¬ 
γή των ατυχημάτων και του κινδύνου διασποράς κατά τη 
μεταφορά στο χώρο αποθήκευσης ή από το χώρο αποθή¬ 
κευσης στο χωράφι. 

Ειδικότερα, όσον αφορά τα υγρά λιπάσματα: 
α. Η δεξαμενή αποθήκευσης θα πρέπει να είναι κατα¬ 
σκευασμένη από υλικό ανθεκτικό στη διάβρωση που μπο¬ 
ρεί να προκαλέσει το υγρό λίπασμα. Η βάση θα πρέπει να 
υπολογιστεί να αντέχει το βάρος του λιπάσματος όταν η 
δεξαμενή θα είναι γεμάτη. 

β. Γιατην αποφυγή εσωτερικής διάβρωσης από τα αζω- 
τούχα λιπάσματα, η δεξαμενή θα πρέπει πρώτα να χρησι¬ 
μοποιηθεί για λίπασμα που περιέχει και φώσφορο, ο οποί¬ 
ος σχηματίζει ένα προστατευτικό αντιδιαβρωτικό στρώμα 
στην εσωτερική επιφάνειά της. 

γ. Σωληνώσεις, βαλβίδες και αρμοί για την πλήρωση ή 
εκκένωση της δεξαμενής θα πρέπει να είναι κατασκευα¬ 
σμένα από υλικά ανθεκτικά στη διάβρωση. 

δ. Δεξαμενή, σωληνώσεις, βαλβίδες κλπ. θα πρέπει να 
ελέγχονται για τυχόν διαρροές και διάβρωση. 

ε. το γύρω από τη δεξαμενή έδαφος πρέπει να είναι στε¬ 
ρεό ώστε να αντέχει στο βάρος των οχημάτων που προ¬ 
σεγγίζουν για φόρτωμα ή ξεφόρτωμα. 

IV. ΕΦΑΡΜΟΓΗ ΤΩΝ ΑΖΩΤΟΥΧΩΝ ΛΙΠΑΣΜΑΤΩΝ 

Επειδή τα αζωτούχα λιπάσματα είναι εκείνα που επιβα¬ 
ρύνουν τα υπόγεια νερά είναι αναγκαίο, όπως κατά τη 
χρήση τους λαμβάνεται μέριμνα ώστε να ελέγχονται οι 
ποσότητες νιτρικών που προστίθενται στο έδαφος καθώς 
και ο τρόπος και ο χρόνος εφαρμογής τους. Με τη χρήση 
κατάλληλων μεθόδων μπορεί να αυξηθεί η αποτελεσματι- 
κότητα της αζωτούχου λίπανσης και να μειωθεί η ποσό¬ 


τητα των νιτρικών που χάνεται από το έδαφος στα υπό¬ 
γεια νερά. 

Τα αζωτούχα λιπάσματα είναι πολύ διαλυτά στο νερό 
και τα νιτρικά ιόντα είναι πολύ ευκίνητα στο έδαφος, σε 
αντίθεση μετά φωσφορικά ή το Κ, τα οποία είναι δυσκίνη¬ 
τα και μπορεί να μετακινηθούν εύκολα μόνο όταν το έδα¬ 
φος είναι πλούσιο σε οργανική ουσία ή είναι ελαφριάς μη¬ 
χανικής σύστασης. Εφ’ όσον τα νιτρικά είναι ευκίνητα, εί¬ 
ναι αντιληπτό ότι εύκολα μπορούν να εκπλυθούν με το 
νερό και να μεταφερθούν στα κατώτερα στρώματα. Η έκ- 
πλυση των νιτρικών από το έδαφος προς τους υπόγειους 
υδάτινους πόρους προκαλείτη ρύπανση τους με κίνδυνο 
να καταστεί το νερό ακατάλληλο για πόση. Σύμφωνα δε 
με τις σχετικές Οδηγίες της (Ε.Ο.Κ.) το πόσιμο νερό δεν 
πρέπει να έχει νιτρικά περισσότερα από δΟπις/Ι ή 
(δΟρρπι), γιατί αλλιώς θεωρείται ακατάλληλο. 

Η ποσότητα του νιτρικού αζώτου που χάνεται προς τα 
υπόγεια ή επιφανειακά νερά εξαρτάται από τις βροχο¬ 
πτώσεις και την άρδευση, την κλίση του εδάφους, τη μη¬ 
χανική σύσταση, τη διηθητικότητα, το βαθμό φυτοκάλυ¬ 
ψης καθώς και από το σύστημα διαχείρισης των καλλιερ¬ 
γειών. 

Ορισμένες περιοχές, όπου οι πιο πάνω παράγοντες 
δρουν κατά τρόπο πολύ έντονο, οι απώλειες νιτρικών εί¬ 
ναι πολύ μεγάλες και γι’ αυτό οι περιοχές αυτές χαρακτη¬ 
ρίζονται ως «ευαίσθητες στη νιτρορύπανση». Σ’ αυτές τις 
περιοχές, η εφαρμογή του κώδικα είναι υποχρεωτική διό¬ 
τι η εύκολη συσσώρευση των νιτρικών μπορεί να προκα- 
λέσει ή να επιτείνει ακόμη περισσότερο τα προβλήματα 
της νιτρορύπανσης. 

Στις ευαίσθητες περιοχές θα πρέπει η χρήση των αζω- 
τούχων λιπασμάτων να γίνεται κατά τρόπο ελεγχόμενο 
ούτως ώστε οι συνολικά προστιθέμενες ποσότητες αζώ¬ 
του να μην υπερβαίνουν τις απαιτήσεις των καλλιεργειών. 

V. ΠΟΣΟΤΗΤΑ ΚΑΙ ΧΡΟΝΟΣ ΕΦΑΡΜΟΓΗΣ ΤΩΝ ΑΖΩ- 
ΤΟΥΧΩΝ ΛΙΠΑΣΜΑΤΩΝ 

Για τη διατήρηση της περιεκτικότητας των νερών σε νι¬ 
τρικά σε χαμηλό επίπεδο (μικρότερο του 50 ρρπι) θα πρέ¬ 
πει: 

α. Να εκτιμηθεί με προσοχή η ποσότητα των αζωτούχων 
λιπασμάτων που πρόκειται να εφαρμοστεί στη συγκεκρι¬ 
μένη καλλιέργεια. Για το σκοπό αυτό ο γεωργός θα πρέ¬ 
πει να έχει υπόψη του: (α) τα δεδομένα ανάλυσης του εδά¬ 
φους, (β) το είδος της καλλιέργειας, (γ) το είδος του εδά¬ 
φους (ελαφρύ-μέσο-βαρύ), (δ) τις κλιματικές συνθήκες 
και ιδιαίτερα της βροχόπτωσης, (ε) την ιστορία λίπανσης 
του χωραφιού, (στ) την άριστη τιμή λίπανσης έτσι όπως 
δίνεται από τις πολυετείς έρευνες στη χώρα μας. Η συνε- 
κτίμηση όλων αυτών των παραμέτρων θα πρέπει να γίνει 
σε συνεργασία με τους γεωπόνους προκειμένου να ευρε- 
θεί η ανάλογη αζωτούχος λίπανση για κάθε περίπτωση. 

β. Να ληφθεί υπόψη ο χρόνος εφαρμογής του αζωτού¬ 
χου λιπάσματος. Δηλ. το λίπασμα πρέπει να προστεθεί 
στο φυτό όταν το έχει ανάγκη. Και αυτό ισχύει όταν τα φυ¬ 
τά αναπτύσσονται με μεγάλους ρυθμούς, δηλ. την Άνοι¬ 
ξη, Καλοκαίρι. 

γ. Να αποφεύγεται όσο είναι δυνατόν, η λίπανση με αζω¬ 
τούχα λιπάσματα από 1 δ Οκτωβρίου μέχρι 1 Φεβρουάρι¬ 
ου. Ούτως ή άλλως, τα φυτά δεν αναπτύσσονται κατά την 
περίοδο αυτή καθώς και κατά το χειμώνα. Άρα το άζωτο 
που προστίθεται, εφ’ όσον δεν αξιοποιείται, είναι δυνατόν 

να εκπλυθεί και να χαθεί προς τα υπόγεια ή επιφανειακά 
νερά. Εξαιρούνται ορισμένες ειδικές περιπτώσεις (βασι¬ 
κή λίπανση της φθινοπωρινής σποράς, χειμερινές καλ¬ 
λιέργειες, όπως είναι το λάχανο, το κουνουπίδι κα.). Η 
ανάλυση του εδάφους μπορεί να συμβάλει θετικά στην 
ορθολογική χρήση των αζωτούχων λιπασμάτων και στην 
αποφυγή κατά το δυνατόν της νιτρορύπανσης. 

δ. Να εφαρμόζονται τα λιπάσματα κατά την επιφανεια¬ 
κή σε δύο ή περισσότερες δόσεις όπου το επιτρέπουν οι 
καιρικές συνθήκες. 

Κατά την εφαρμογή ανόργανης ή οργανικής αζωτού- 
χου λίπανσης θα πρέπει: 

α) Να αποφεύγεται η χρήση ή διασπορά των λιπασμά¬ 
των σε τοποθεσίες όπου ο κίνδυνος της επιφανειακής 
απορροής είναι μεγάλος και ιδιαίτερα σε εδάφη που νε- 
ροκρατούν. 

β) Να αποφεύγεται η λίπανση σε παγωμένες ή καλυμ¬ 
μένες με χιόνια επιφάνειες. 

γ) Να αποφεύγεται γενικά η διάθεση υγρών κτηνοτρο- 
φικών αποβλήτων σε εδαφικές εκτάσεις με σημαντική κλί¬ 
ση (άνω του 8%). Η διάθεση είναι δυνατή μόνο εφ’όσοντο 
επιτρέπει η διηθητικότητα του εδάφους και λαμβάνονται 
τα απαραίτητα μέτρα (άροση κατά τις ισοϋψείς, μείωση 
της παροχής κ.λ.π.) ώστε να αποφεύγεται η επιφανειακή 
απορροή. 

δ) Να αποφεύγεται η χρήση αζωτούχων λιπασμάτων σε 
απόσταση μικρότερη των 2 μέτρων από όχθες υδάτινων 
όγκων (ποταμών, λιμνών, διωρύγων ή καναλιών άρδευ¬ 
σης ή στράγγισης) σε περίπτωση επίπεδης έκτασης και 
των 6 μέτρων σε παρόχθιες εκτάσεις που παρουσιάζουν 
σημαντική κλίση (μεγαλύτερη από 8%). 

ε) Να ενσωματώνονται τα λιπάσματα σε μικρές ποσότη¬ 
τες, σε επικλινείς και ακάλυπτες από βλάστηση επιφάνει¬ 
ες. 

στ) Κατά την προετοιμασία για σπορά και τις άλλες καλ¬ 
λιεργητικές φροντίδες επικλινών εκτάσεων οι αρόσεις να 
γίνονται κατά τις ισοϋψείς καμπύλες του εδάφους. 

ζ) Όπου είναι δυνατό, να εφαρμόζεται η μέθοδος της 
διαδοχικής καλλιέργειας χειμερινών ψυχανθών στις επι¬ 
κλινείς εκτάσεις, για περιορισμό της ποσότητας των αζω¬ 
τούχων λιπασμάτων και της εδαφικής διάβρωσης, που 
οδηγεί το αχρησιμοποίητο άζωτο στα υπόγεια και επιφα¬ 
νειακά νερά. 

η) Να αποφεύγεται η γεωργική αξιοποίηση καλλιεργή¬ 
σιμων εκτάσεων, που αποκαλύπτονται από την υποχώρη¬ 
ση της επιφάνειας υδάτινων αποδεκτών -κυρίως λιμνών- 
σε περιπτώσεις παρατεταμένης ανομβρίας. Σε περίπτω¬ 
ση καλλιέργειας των εκτάσεων αυτών δεν πρέπει να γίνε¬ 
ται χρήση χημικών λιπασμάτων και φυτοφαρμάκων. 

θ) Να επιδιώκεται η διασπορά των λιπασμάτων σε μι¬ 
κρές αποστάσεις με τη χρήση λιπασματοδιανομέα ο οποί¬ 
ος θα πρέπει πάντα να ευρίσκεται σε καλή κατάσταση και 
ρυθμισμένος προσεκτικά, με βάση τις οδηγίες του κατα¬ 
σκευαστή, ώστε να εφαρμόζει ακριβώς τα αναγκαία ποσά 
λιπάσματος. 

ι) Να αποφεύγεται η διασπορά χημικών λιπασμάτων 
όταν πνέει ισχυρός άνεμος. 

ια) Να μη χρησιμοποιούνται αυξημένες ποσότητες, για 
σιγουριά. Το παραπανίσιο άζωτο όχι μόνο δεν αυξάνει την 
παραγωγή αλλά αντίθετα προκαλεί οικονομικές και περι¬ 
βαλλοντικές ζημιές. 

Ιβ) Να μη χρησιμοποιείται στη βασική λίπανση της ανοι¬ 
ξιάτικης σποράς περισσότερο άζωτο από αυτό που εκεί¬ 


νη την περίοδο χρειάζεται η καλλιέργεια. 

ιγ) Να γίνεται εφαρμογή των αζωτούχων λιπασμάτων 
στις ακριβείς αναγκαίες ποσότητες και να αποφεύγεται 
με κάθε τρόπο η διασπορά τους σε ακαλλιέργητες εκτά¬ 
σεις, σε φυτοφράκτες, σε γειτονικά κτήματα. 

VI ΦΥΤΟΚΑΛΥΨΗ ΚΑΤΑ ΤΗΝ ΠΕΡΙΟΔΟ ΦΘΙΝΟΠΩ¬ 
ΡΟΥ-ΧΕΙΜΩΝΑ 

Η φυτοκάλυψη κατά την περίοδο του φθινοπώρου και 
του χειμώνα, όταν οι βροχοπτώσεις είναι έντονες, συμ¬ 
βάλλει σημαντικά στη μείωση των απωλειών των νιτρικών 
και στην ελαχιστοποίηση της νιτρορύπανσης λόγω περιο¬ 
ρισμού της επιφανειακής απορροής και έκπλυσης. 

Εδάφη που είναι κορεσμένα με νερό ευνοούν την έκ- 
πλυση και την απορροή. Η ύπαρξη φυτοκάλυψης δεν συμ¬ 
βάλλει μόνο στην προστασία από τη διάβρωση, αλλά λό¬ 
γω πρόσληψης των νιτρικών από τα φυτά μειώνει σημα¬ 
ντικά τον κίνδυνο της νιτρορύπανσης. 

Επομένως οι γεωργοί θα πρέπει: 

α. Να καλλιεργούντο έδαφος με διαφορές φθινοπωρι¬ 
νές ή χειμωνιάτικες καλλιέργειες όπου αυτό είναι δυνατό 
(σιτηρά, λειμώνια φυτά κ.λ.π.). 

β. Η σπορά να γίνεται όσο το δυνατό πιο πρώιμα 15-30 
Σεπτεμβρίου) γιατί οι όψιμες σπορές ευνοούντις απώλει¬ 
ες νιτρικών. 

γ. Η ύπαρξη φυτικής κάλυψης γενικά, έστω και με μη 
καλλιεργούμενα φυτά είναι αναγκαία. 

Τα υπολείμματα καλλιεργειών, φτωχά σε άζωτο, όπως 
είναι το άχυρο των σιτηρών, μειώνει τις εδαφικές απώλει¬ 
ες σε άζωτο, αν ενσωματωθούν στο έδαφος το Φθινόπω¬ 
ρο, ιδιαίτερα αν ακολουθήσει σπορά κάποιας καλλιέργει¬ 
ας. Αντίθετα υπολείμματα άλλων καλλιεργειών όπως είναι 
τα λαχανικά, απελευθερώνουν γρήγορα σημαντικές πο¬ 
σότητες αζώτου. Έτσι θα πρέπει να απομακρύνονται και 
όχι να ενσωματώνονται. 

VII. ΔΙΑΧΕΙΡΙΣΗ ΤΩΝ ΛΙΒΑΔΙΩΝ 

α. Με την έναρξη της βόσκησης, μειώνεται η πρόσληψη 
των νιτρικών από τα φυτά, παράλληλα δε τα ζώα παρά¬ 
γουν ούρα και κοπριά και κατά συνέπεια επιτείνεται η έκ- 
πλυση νιτρικών. 

β. Για την προστασία του περιβάλλοντος των λιβαδιών 
από τα νιτρικά και την επίτευξη μείωσης της έκπλυσης 
πρέπει: 

- Να αποσύρονται τα βόσκοντα ζώα από τις βοσκές το 
δυνατό συντομότερο 

- Να ελέγχεται η περιεκτικότητα σε άζωτο των εδαφών 
εργαστηριακά. 

- Να αποφεύγεται η λίπανση των λιβαδιών με κοπριά ή 
υγρή κοπριά. 

- Η ανασπορά των λιβαδιών να γίνεται νωρίς το φθινό¬ 
πωρο. 

- Να είναι πάντοτε το λιβάδι καλυμμένο με φυτική κάλυ¬ 
ψη κατά τη χειμερινή περίοδο. 

VIII. ΓΕΝΙΚΕΣ ΟΔΗΓΙΕΣ 

Γενικά εκτός από τα παραπάνω, οι αγρότες θα πρέπει 
να εφαρμόζουν και τις πιο κάτω οδηγίες σε κάθε περί¬ 
πτωση: 

α. Να αποφεύγουν την με οποιοδήποτε τρόπο απευθεί- 

ας ρύπανση των επιφανειακών και υπόγειων νερών. 

β. Να ενημερώνουν τις αρμόδιες αρχές για τυχόν ατυ¬ 
χήματα, τα οποία θέτουν σε κίνδυνο το περιβάλλον λόγω 
ρύπανσης που ενδεχομένως θα μπορούσαν να προκαλέ- 
σουν, προκειμένου να ληφθούν τα κατάλληλα μέτρα. 

γ. Να ζητούν τη συνδρομή και τη βοήθεια των αρμόδιων 
αρχών για την αντιμετώπιση προβλημάτων που αφορούν 
στην απαλλαγή από την παρουσία επικίνδυνων ουσιών, ή 
αποβλήτων τα οποία θα μπορούσαν να προκαλέσουν ρύ¬ 
πανση του περιβάλλοντος των υπογείων και των επιφα¬ 
νειακών νερών. 

δ. Να λαμβάνουν και να εφαρμόζουν όλα τα κατά περί¬ 
πτωση μέτρα που αναφέρονται στον κώδικα καλής γεωρ¬ 
γικής πρακτικής σε σχέση με το κατάλληλο χειρισμό, με¬ 
ταφορά, εναποθήκευση και εφαρμογή στον αγρό όλων 
των χημικών ουσιών, λιπασμάτων, γεωργικών φαρμάκων 
κ.λ.π. σε τρόπο ώστε να διασφαλίζεται η προστασία του 
περιβάλλοντος. 

ε. Για δική τους διευκόλυνση θα πρέπει να καταγρά¬ 
φουν τις ποσότητες και το είδος των λιπασμάτων καθώς 
καιτον αριθμό των δόσεων. Έτσι ανά πάσα στιγμή θα γνω¬ 
ρίζουν πότε και πόσο λίπασμα χρησιμοποίησαν και αν 
χρειάζεται άλλη προσθήκη. 

ΜΕΡΟΣ Β’ 

ΚΤΗΝΟΤΡΟΦΙΚΑ ΑΠΟΒΛΗΤΑ 

I. ΓΕΝΙΚΑ 

Σύμφωνα με επιστημονικές έρευνες η συνεχώς αυξανό¬ 
μενη ρύπανση του νερού από τα νιτρικά ιόντα οφείλεται 
κατά κύριο λόγο στην υπέρμετρη χρήση της κόπρου και 
των χημικών λιπασμάτων. 

Η μορφή των ζωικών αποβλήτων εξαρτάται από το εί¬ 
δος σταβλισμού, το είδος των εκτρεφόμενων ζώων, τον 
τρόπο συλλογής και απομάκρυνσης των αποβλήτων από 
τους χώρους εκτροφής, τον τρόπο αποθήκευσης και την 
περιεκτικότητάτους σε ολικά στερεά (Ο.Σ.) 

Ο όγκος των παραγόμενων αποβλήτων ανά είδος ζώου 
δίνεται προσεγγιστικά από τον πίνακα 1 (παράρτημα). 

Η ποσότητα των αποβλήτων που προκύπτει από τον πί¬ 
νακα 1 αφορά τα απόβλητα (κοπριά και ούρα), όπως αυτά 
παράγονται από τα ζώα. Η αναλογία μεταξύ κοπριάς και 
ούρων φαίνεται ενδεικτικά στον πίνακα 2 (παράρτημα). 

Στα καθαρά απόβλητα κατά τη λειτουργία της μονάδας 
προστίθενται και άλλα υλικά (νερά πλύσεως, στρωμνή 
κλπ.) που αυξάνουν την τελική ποσότητα των αποβλήτων. 
Ενδεικτικά οι χρησιμοποιούμενες επιπλέον ποσότητες 
αναφέρονται στους πίνακες 3-4 (παράρτημα). 

Στα χοιρινά ο όγκος των παραγόμενων αποβλήτων αυ¬ 
ξάνεται 2-5 φορές λόγω του προστιθέμενου νερού καθα¬ 
ρισμού, διαφυγής υδροδότησης και βροχής σε ακάλυ¬ 
πτους χώρους. 

II. ΜΕΘΟΔΟΙ ΕΛΕΓΧΟΥ ΤΗΣ ΡΥΠΑΝΣΗΣ ΜΕ ΝΙΤΡΙΚΑ 
ΚΑΤΑ ΤΗ ΧΡΗΣΗ ΤΩΝ ΖΩΙΚΩΝ ΑΠΟΒΛΗΤΩΝ 

1. Ως προς τον αποδέκτη 

Είναι γεγονός ότι οι υδάτινοι πόροι στην Ελλάδα ποσο¬ 
τικά είναι περιορισμένοι. Επιπλέον η ικανότητα του νερού 
για εξουδετέρωση της ρύπανσης, είναι σχετικά μικρή σε 
σχέση με εκείνη του εδάφους και για μεν την ανόργανη 


ρύπανση βασίζεται στην αραίωση ενώ για την οργανική 
στην ποσότητα του διαλυμένου οξυγόνου στο νερό. 

Αντίθετα το έδαφος έχει μεγάλη ικανότητα εξουδετέ- 
ρωσης αλλά και αξιοποίησης των ρυπογόνων παραγό¬ 
ντων οι οποίοι στην περίπτωση αυτή (και με την προϋπό¬ 
θεση ότι γίνεται ορθολογική εφαρμογή) θα πρέπει να θε¬ 
ωρηθούν σαν πηγές θρεπτικών στοιχείων και η εφαρμογή 
τους να συνδυαστεί με υποκατάσταση χημικών λιπασμά¬ 
των. 

Για τους λόγους αυτούς τα επιφανειακά νερά και γενικά 
οι υδάτινοι αποδέκτες πρέπει σχεδόν να αποκλείονται 
από τη χρήση και μόνο σε απόλυτα εξαιρετικές περιπτώ¬ 
σεις να εξετάζεται η πιθανότητα χρησιμοποίησής τους. 
Εδώ πρέπει να σημειωθεί ότι οι προδιαγραφές που καθο¬ 
ρίζονται από τις σχετικές νομαρχιακές αποφάσεις είναι 
ουσιαστικά απαγορευτικές για την χρησιμοποίηση των 
νερών ως τελικών αποδεκτών. 

2. Ως προς τον χειρισμό 

Γ ενικά ο χειρισμός των στερεών αποβλήτων είναι πολύ 
ευκολότερος από τον χειρισμό των υγρών τόσο από πλευ¬ 
ράς κατασκευής των εγκαταστάσεων όσο και από πλευ¬ 
ράς λειτουργίας τους. 

Γ ια το λόγο αυτό πρέπει να αποφεύγεται κάθε προσθή¬ 
κη νερού στα μη υγρά απόβλητα έτσι ώστε να είναι δυνα¬ 
τός ο χειρισμός τους σαν στερεών και παράλληλα να πα¬ 
ραμένει η μικρότερη δυνατή ποσότητα υγρών για επε¬ 
ξεργασία. Για το λόγο αυτό πρέπει να αποφεύγεται η 
αποστράγγιση του νερού της βροχής, των στεγών, των 
προαυλίων κλπ. στις δεξαμενές αποβλήτων. 

Επίσης στην περίπτωση που στη μονάδα παράγονται 
υγρά απόβλητα τα οποία είναι σχετικά καθαρά, όπως 
υγρά πλύσεως αμελκτηρίου κλπ. και εφόσον τα παραγό- 
μενα ζωϊκά απόβλητα δεν είναι υγρά, τα ξεπλύματα καλό 
είναι να συλλέγονται και να αποθηκεύονται χωριστά από 
τα απόβλητα των ζώων έτσι ώστε να υπάρχει η δυνατότη¬ 
τα τα τελευταία να συλλέγονται, αποθηκεύονται, επεξερ¬ 
γάζονται και διατίθενται ως στερεά. 

III. ΜΕΘΟΔΟΙ ΧΕΙΡΙΣΜΟΥ ΤΩΝ ΑΠΟΒΛΗΤΩΝ 

1. Στερεά απόβλητα 

Στην περίπτωση που από τα στερεά απόβλητα (κοπριές 
στρωμνή και στερεά μηχανικού διαχωρισμού) υπάρχει πι¬ 
θανότητα στράγγισης υγρών θα πρέπει αυτά να συγκε¬ 
ντρώνονται σε τσιμεντένια πλατφόρμα (κοπροσωρός) με 
κλίση 5-6% προς το κανάλι συλλογής των υγρών, εφοδια¬ 
σμένη με προστατευτικό τοιχείο κατά τις δύο ή τρεις 
πλευρές, ύψους μέχρι 1,5ηη. 

Η κοπριά στρωμνής που στερείται υγρών στράγγισης 
μπορεί να αποθηκευτεί και επί του εδάφους εφ’ όσον βέ¬ 
βαια προβλεφθεί απομάκρυνση των υγρών από βροχο¬ 
πτώσεις με την κατασκευή ενός μικρού καναλιού καναλι¬ 
ού περιμετρικά του σωρού. 

Εάν τα στερεά δεν έχουν ζυμωθεί τότε παραμένουν 
στον κοπροσωρό για ένα διάστημα 90-180 ημερών περί¬ 
που, μέχρι να γίνει η ζύμωση. Στο σχήμα 1 φαίνεται η διά¬ 
ταξη κοπροσωρού στερεών ή ημιστερεών αποβλήτων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



Σχήμα 1. Διάταξη *οπροσωρού ή ημιστερεών απο¬ 
βλήτων ’ 1 



Σχήμα 2. Επικρατούσες συνθήκες μέσα σε μία 
τυπική ανοικτή αναερόβια δεξαμενή 



Σχήμα 3. Οι επιμέρους όγκοι που καθορίζουν τη 
χωρητικότητα μιας απλής ή διπλής ανοι¬ 
κτής αναερόβιας δεξαμενής 

Στον πίνακα 5 φαίνεται ενδεικτικά η σύσταση χωνεμέ¬ 
νων στερεών (οοπιροεί) μηχανικού διαχωρισμού αποβλή¬ 
των χοιροστασίου. 

2. Υγρά απόβλητα 

Κατά τον χειρισμό των υγρών αποβλήτων θα πρέπει να 
ληφθεί πρόνοια ώστε: 

α. Να περιοριστεί η απώλεια θρεπτικών στοιχείων των 
αποβλήτων. 

β. Να μειωθεί η οργανική ουσία στα προβλεπόμενα για 
εδαφική διάθεση όρια. 

γ. Η μέθοδος χειρισμού να είναι απλή και αξιόπιστη, 
δ. Το κόστος κατασκευής και λειτουργίας των εγκατα¬ 
στάσεων επεξεργασίας των αποβλήτων να είναι το δυνα¬ 
τόν χαμηλότερο. 

Ο χειρισμός των υγρών αποβλήτων αναφέρεται κυρίως 
στα χοιροστάσια, δεδομένου ότι στα βουστάσια τα από¬ 
βλητα απομακρύνονται σε στερεά μορφή με ξέστρα, 
εκτός και αν επιλεγεί ειδικά για τα απόβλητα αυτά που το 
χειμώνα είναι υδαρούς μορφής (λάσπη) λόγω βροχής, η 
προσθήκη νερού αραίωσης και στη συνέχεια ο διαχωρι¬ 
σμός τους σε μηχανικό διαχωριστή, σε υγρά και στερεά. 

3. Δεξαμενές συλλογής και αποθήκευσης 

Η δεξαμενή συγκέντρωσης (εξισορρόπησης) των απο¬ 
βλήτων πρέπει να είναι στεγανή (τσιμεντένια) και να έχει 
ως ελάχιστη χωρητικότητα εκείνη του μεγαλύτερου κα¬ 
ναλιού της μονάδας εφ’ όσον το κανάλι εκκενώνεται ολό¬ 
κληρο. 

Στη συνέχεια τα υγρά οδηγούνται σε μηχανικό διαχωρι¬ 
σμό στερεών-υγρών και τα προκύπτοντα στερεά σε κο¬ 
προσωρό χωρητικότητας τόσης ώστε να εξασφαλίζεται ο 
χρόνος παραμονής τους για 90-180 ημέρες. Το δάπεδο 
του σωρού πρέπει να είναι τσιμεντένιο με κλίση προς το 
κανάλι συλλογής των υγρών τα οποία στη συνέχεια οδη¬ 
γούνται στην προηγούμενη δεξαμενή. Τα υγρά από το 
διαχωριστή οδηγούνται σε δεξαμενή καθίζησης. Αυτή 
πρέπει να είναι στεγανή (τσιμεντένια) και χωρητικότητας 
ίσης με την ποσότητα παραγόμενων αποβλήτων 5-7 ημε¬ 
ρών. 

Από τη δεξαμενή καθίζησης τα υγρά μεταφέρονται στη 
δεξαμενή αναερόβιας ζύμωσης. Η δεξαμενή αυτή πρέπει 
να έχει χωρητικότητα τέτοια ώστε να μπορεί να συγκε¬ 
ντρώνει τουλάχιστον απόβλητα 100 ημερών. Συνήθως εί¬ 
ναι χωμάτινη με τοιχώματα συμπιεσμένα ή επιστρωμένα 
με άργιλο για να επιτευχθεί σχετική στεγανότητα. 

Στη συνέχεια τα υγρά μεταφέρονται στη δεξαμενή απο¬ 
θήκευσης χωρητικότητας τέτοιας ώστε τα απόβλητα να 
διατηρούνται εκεί τουλάχιστον όσο διαρκεί η βροχερή πε¬ 
ρίοδος κατά την οποία δεν μπορεί να γίνει διάθεση υγρών 
στο έδαφος(90-180 ημέρες).Η δεξαμενή αυτή είναι συνή¬ 
θως χωμάτινη εφ’ όσον το έδαφος δεν είναι πορώδες και 
δεν έχει ρωγμές. 

IV. ΑΠΟΒΛΗΤΑ ΚΑΤΑ ΕΙΔΟΣ ΚΤΗΝΟΤΡΟΦΙΚΗΣ ΜΟ¬ 
ΝΑΔΑΣ 

1. Απόβλητα αιγοπροβατοστασίων 

Η εκτροφή των αιγοπροβάτων γενικά γίνεται σε στρω¬ 
μνή και σπανιότερα σε εσχαρωτό δάπεδο. Και στις δύο 
περιπτώσεις τα απόβλητα είναι στερεά και παραμένουν 
στη στρωμνή ή κάτω από την εσχάρα αρκετό διάστημα 


ώστε να ζυμωθούν και να διατεθούν σε καλλιεργητές. Σε 
καμία περίπτωση δεν πρέπει η συλλογή της κοπριάς να 
γίνεται σε υπόγεια κανάλια γιατί η απομάκρυνση από αυ¬ 
τά προς τη δεξαμενή συλλογής, θα πρέπει να γίνεται με 
προσθήκη νερού. 

Στην περίπτωση που η κοπριά δεν διατίθεται σύντομα 
σε καλλιεργητές θα πρέπει να εναποτίθεται σε σωρό, με 
τρόπο που να αποκλείεται η διήθηση νερών της βροχής 
από τον κοπροσωρό προς το έδαφος. 

Όταν στη μονάδα παράγονται και άλλα υγρά απόβλητα 
όπως υγρά πλύσεως αμελκτηρίου κλπ. που είναι σχετικά 
καθαρά πρέπει να συλλέγονται ξεχωριστά σε συστήματα 
σηπτικού και απορροφητικού βόθρου. 

2. Απόβλητα πτηνοτροφείων 

Τα απόβλητα των πτηνοτροφείων διακρίνονται σε στε¬ 
ρεά και ημιστερεά ανάλογα με τον τρόπο εκτροφής, σε 
στρωμνή ή σε κλουβιά αντίστοιχα. 

Στην περίπτωση εκτροφής πτηνών πάχυνσης η απομά¬ 
κρυνση της στρωμνής γίνεται κάθε 60 περίπου ημέρες. 
Στη συνέχεια εναποτίθεται σε σωρούς, μέχρι να ολοκλη¬ 
ρωθεί η ζύμωση και να διατεθεί σε καλλιεργητές. Θα πρέ¬ 
πει να κατασκευάζεται περιφερειακή τάφρος για τη συλ¬ 
λογή των απορρεόντων υγρών. 

Στην εκτροφή ορνίθων αυγοπαραγωγής σε στρωμνή, 
αυτή απομακρύνεται μετά το τέλος της εκτροφής, οπότε 
η ζύμωση διαρκεί 12-15 μήνες και μπορεί να διατεθεί απ’ 
ευθείας σε καλλιεργητές. 

Όταν η εκτροφή γίνεται σε κλωβοστοιχίες χωρίς σύ¬ 
στημα αφύγρανσης, η κοπριά είναι ημιστερεή και απομα¬ 
κρύνεται είτε καθημερινά ή σε μεγαλύτερα χρονικά δια¬ 
στήματα, οπότε πρέπει να τοποθετείται σε κοπροσωρό 
όπου και παραμένει για φυσική ξήρανση για διάστημα 
τουλάχιστον 6 μηνών ή οδηγείται σε εγκαταστάσεις επε¬ 
ξεργασίας της κοπριάς. Στις σύγχρονες εγκαταστάσεις 
που διαθέτουν και σύστημα αερισμού και αφύγρανσης 
της κοπριάς, βγαίνοντας από το θάλαμο η κοπριά έχει λι- 
γότερη υγρασία και μπορεί να εναποτεθεί σε κοπροσωρό 
ή να ανακατευθεί 2-3 φορές για να επιταχυνθεί η ζύμωση 
και η κομποστοποίησή της. 

3. Απόβλητα βουστασίων 

Όπως προαναφέρθηκε η μορφή της κοπριάς των βοο¬ 
ειδών κυμαίνεται από στερεά μέχρι υγρή ανάλογα με τον 
τύπο σταβλισμού. 

3.1 Εκτροφή σε στρωμνή 

Η κοπροστρωμνή παραμένει στο στάβλο για διάστημα 
αρκετών μηνών (4-8).Υγρά δεν υπάρχουν διότι έχουν 
απορροφηθεί από το χρησιμοποιούμενο άχυρο ή έχουν 
εξατμιστεί. Κατά την απομάκρυνση από το στάβλο η 
στρωμνή έχει ήδη υποστεί σημαντική ζύμωση και μπορεί 
να τοποθετηθεί σε σωρούς χωρίς να υπάρχει κίνδυνος 
απορροής των υγρών. Για την αποφυγή απορροής των 
νερών της βροχής, θα πρέπει ή να υπάρχει περιφερειακό 
κανάλι για τη συλλογή τους ή η στρωμνή να τοποθετηθεί 
σε υπερυψωμένη τσιμεντένια πλατφόρμα πριν διατεθεί 
σε καλλιεργητές. 

3.2. Εκτροφή με παραγωγή ημιστερεάς κόπρου (παρα- 
γρ.ΙΙΙ.1) 

3.3. Εκτροφή με κανάλια (παραγρ. III. 2) 

4. Απόβλητα χοιροστασίων 

Τα απόβλητα χοιροστασίων είναι συνήθως υγρής μορ¬ 
φής. Οι βαθμίδες παραγωγής και επεξεργασίας των χοι- 
ροτροφικών αποβλήτων που έχουν επικρατήσει στον ελ¬ 
ληνικό χώρο φαίνονται σχηματικά (παράρτημα). 

Η διάθεση των επεξεργασμένων αποβλήτων μπορεί να 
γίνει: 

α) Σε καλλιεργούμενες εκτάσεις για λίπανση και 
εμπλουτισμό εκτάσεις για λίπανση και εμπλουτισμό του 
εδάφους με οργανική ουσία ή 

β) Σε εδαφικά - φυτικά φίλτρα καλυμμένα με αυτοφυή 
βλάστηση για απορρόφηση και εξάτμιση. 

V. ΥΠΟΛΟΓΙΣΜΟΙ ΓΙΑ ΤΗ ΔΙΑΘΕΣΗ ΑΠΟΒΛΗΤΩΝ 


- Υδατοικανότητα εδάφους 35% 

- Σημείο μάρανσης (χρόνος εφαρμογής άρδευσης) 50% 
υδατοϊκανότητας: 17,5% όγκου εδάφους. 

- Χρόνος επανόδου στο σημείο μάρανσης 10-15 ημ. 

- Μέγιστη δόση εφαρμογής/ στρ. για αποφυγή διήθη¬ 
σης κάτω του ριζοστρώματος, όταν τα φυτά βρίσκονται 
στο σημείο μάρανσης : βάθος ριζ/τος(ππ)Χ 1000 γπ2 X 
17,1% 


για Ιο στάδιο ανάπτυξης φυτών: βάθος 

Ο,ΙτπΧΙΟΟΟ γπ2 X 17,1% 

για 2ο στάδιο ανάπτυξης φυτών: βάθος 

0,2 γπΧΙΟΟΟ πί2Χ 17,1% 

για 3ο στάδιο ανάπτυξης φυτών: βάθος 

0,4 ηηΧ1000ηη2Χ 17,1% 

για 4ο στάδιο ανάπτυξης φυτών: βάθος 

0,75 ΓΠΧΙΟΟΟ ΠΙ2Χ 17,1% 

ΣΥΝΟΛΟ 


17,5 γτι3 /στρ 

35 ηπ3 /στρ 

70 ιπ3 /στρ 

31ιτι3/στο 
253 ιπ3 /στρ 


1. Προσδιορισμός εδαφικής έκτασης για λίπανση με 
επεξεργασμένα υγρά απόβλητα. 

Η διάθεση των αποβλήτων στις καλλιέργειες πρέπει να 
γίνεται κατά τέτοιο τρόπο ώστε: 

- Το Ν το περιεχόμενο στα εφαρμοζόμενα απόβλητα να 
μην υπερβαίνει τις ανάγκες της καλλιέργειας. 

- Να εφαρμόζονται σε τέτοιες δόσεις ώστε εφ ενός να 
αποκλείεται ή επιφανειακή απορροή και αφ' ετέρου η διή¬ 
θηση σε βάθος κάτω του ριζοστρώματος. 

Για τον προσδιορισμό της ελάχιστης αναγκαίας έκτα¬ 
σης της καλλιέργειας για την ασφαλή διάθεση των απο¬ 
βλήτων καθώς των δόσεων για την κάλυψη των ανωτέρω 
απαιτήσεων πρέπει να ληφθούν υπ' όψη οι εξής παράγο¬ 
ντες. 

- Ο όγκος των προς διάθεση αποβλήτων, ή περιεκτικό¬ 
τητα τους σε Ν καθώς και απώλειες Ν κατά την εφαρμογή 
τους στο έδαφος. 

- Οι ανάγκες της καλλιέργειας σε Ν. 

- Η απορροφητικότητα του εδάφους 

- Το βάθος του ριζοστρώματος 

- Η ικανότητα του εδάφους για συγκράτηση ύδατος 
(υδατοικανότητα) 

Παράδειγμα 

Υπολογισμών για τη διάθεση επεξεργασμένων απο¬ 
βλήτων χοιροστασίου 100 χοιρομητέρων σε καλλιέργεια 
καλαμποκιού. 

- Ετήσια ποσότητα αποβλήτων (πιν. 1 & 3) 4.000ηι3 

- Περιεκτικότητα αποβλήτων σε Ν. (Ν03 & ΝΗ3 ) 
530ΠΊ9Γ/Ι1 (Πιν. 6) 0,530 ΚςιΥ ιτι3 

- Απώλειες Ν κατά τη διάθεση στο έδαφος 
30% 

- Διατιθέμενο στο έδαφος Ν ετησίως: 4000 γπ3 X 0,530 
Κ9Γ/ γπ 3 X 70%= 1.484 «9ΐ7έτος 

- Ανάγκες καλαμποκιού σε Ν: (πιν. 7) 20 ΚθΓ/στρ. 

- Όγκος αποβλήτων για την κάλυψη αναγκών σε Ν ενός 

στρ. καλαμποκιού =20 «9Γ /(0,53X0,7) 54 τη3 / στρ 

- Αναγκαία στρ. καλαμποκιού για διάθεση του ετησίως 
παραγόμενου Ν 1,484 Κ9Γ/201<9ΐ7στρ=74 στρ. 

- Διηθητικότητα εδάφους για αποφυγή επιφανειακής 
απορροής για βαρειά εδάφη δητιιη/Γι (πίν 10) ήτοι 5 γπ 3 
/στρ & ώρα. 

- Μέγιστο βάθος ριζοστρώματος (0,1 -0,75 γπ) 75οπί 


- Διάρκεια περιόδου Άρδευσης-Λίπανσης καλαμποκιού 
135σι 

- Αριθμός επεμβάσεων 135ημ/12ημ =11,25 επεμβ. ή 
11,25/4 στάδια'3 εφ/στάδιο ήτοι περίπου 3 επεμβάσεις 
κατά στάδιο με συνολική μέγιστη διάθεση για αποφυγή 
διήθησης κάτω του ριζοστρώματος 253 ιτί3 X εφαρμο¬ 
γές =759 ππ3/στρ 

Σύμφωνα με τα προαναφερθέντα 

- Περιοριστικός παράγων δεν είναι η επιφανειακή απορ¬ 
ροή (5 γπ3 /Ιί και στρέμμα) ή και εις βάθος διήθηση (759 
γπ3 / στρ. και έτος) αλλά μόνο η απαραίτητη έκταση για 
την διάθεση του Ν. η οποία ανέρχεται σε 74 στρ. 

- Τα 74 στρ. καλαμποκιού, για την κάλυψη των αναγκών 
της καλλιέργειας σε νερό απαιτούν 759 ιπ3 / στρ X 74 
στρ= 56.166 γπ 3 εκ των οποίων μόνο οι 4.000 γπ 3 ήτοι 7% 
θα καλυφθεί από τα ζωικά απόβλητα. 

2. Προσδιορισμός εδαφικής έκτασης για εφαρμογή 
επεξεργασμένων αποβλήτων σε εδαφικό φυτικό φίλ¬ 
τρο αυτοφυούς βλάστησης με απορρόφηση και εξάτμι¬ 
ση 

Εδαφικό-φυτικό φίλτρο για απορρόφηση και εξάτμιση 
ονομάζουμε μία καθορισμένη εδαφική φυτική έκταση, 
στην οποία αναπτύσσεται αυτοφυής βλάστηση που 
απορροφά τα θρεπτικά στοιχεία των αποβλήτων και απο- 
τρέπει την συσσώρευση θρεπτικών στοιχείων στο έδα¬ 
φος. Γ ια να διατηρηθεί για μεγάλο χρονικό διάστημα η 
αποδοτική λειτουργία του εδαφικού-φυτικού φίλτρου 
απαραίτητη είναι η συστηματική κοπή και απομάκρυνση 
της αυτοφυούς βλάστησης. 

Για τον προσδιορισμό της απαιτούμενης έκτασης εδα- 
φικού-φυτικού φίλτρου απαραίτητο είναι να γνωρίζουμε: 

-τον ετήσιο όγκο των αποβλήτων για διάθεση μαζί με 
τον ετήσιο όγκο των βροχοπτώσεων που αναμιγνύεται με 
αυτά 

- τον αριθμό των ημερών που ο παραγωγός μπορεί να 
διαθέσει τα υγρά στο έδαφος. Ο αριθμός αυτός εξαρτά- 
ται από τον αριθμό των βροχερών ημερών στην περιοχή 
και κυμαίνεται από 100 ως 300 ημέρες το χρόνο 

- το χρόνο επανόδου στην ίδια εδαφική έκταση έκταση 
(5-15 ημέρες), ανάλογα με τον τύπο του εδάφους και το 
κλίμα της περιοχής. 

Ελαφρά εδάφη: 5-10 ημέρες 
Μέσα εδάφη: 7-12 ημέρες 
Βαρειά εδάφη: 10-15 ημέρες 

- τη μέγιστη επιτρεπόμενη δόση εφαρμογής αποβλή¬ 
των στο έδαφος ανάλογα με τον τύπο του εδάφους: 

Ελαφρά εδάφη: 20οπι/ημ (200ηη3/στρ) 

Μέσα εδάφη: ΙΟοπι/ημ (100ηη3/στρ) 

Βαρειά εδάφη: 5οηη/ημ (50ιη3/στρ) 

ΠΑΡΑΔΕΙΓΜΑ 

Προσδιορισμός επιφάνειας εδαφικού φυτικού φίλτρου 
με αυτοφυή βλάστηση για διάθεση επεξεργασμένων απο¬ 
βλήτων χοιροστασίου δυναμικότητας 100 χοιρομητέρων. 

- ο ετήσιος όγκος των παραγόμενων αποβλήτων (Πίνα¬ 
κας 4 παράρτημα) μαζί με τα νερά των βροχοπτώσεων εί¬ 
ναι περίπου 4000 γπ3 

- ο αριθμός των ημερών που ο παραγωγός μπορεί να 
διαθέσει υγρά στο έδαφος είναι 240 ημέρες. 

- ο χρόνος επανόδου στην ίδια έκταση 12 ημέρες 

- το έδαφος είναι βαρύ και η μέγιστη δόση εφαρμογής 
αποβλήτων στο έδαφος είναι 5πιπι/ημ. (50 πί3 /στρέμμα 
και ημέρα) 

ΥΠΟΛΟΓΙΣΜΟΙ 

1. Η επανάληψη εφαρμογών στην ίδια έκταση σε ένα 
χρόνο είναι: 

240ημ/12ημ=20 φορές 

2. Η δόση εφαρμογής των αποβλήτων είναι: 

4000 πι3 /20 φορές=200 πι3 /εφαρμογή 

3. Η απαιτούμενη έκταση είναι: 

200 πι3 /στρέμμα και εφαρμογή/50 ιπ3 /ημέ¬ 
ρα και στρέμμα=4 στρέμματα. 

Γενικά η επιλογή της εδαφικής έκτασης για τη διάθεση 
των επεξεργασμένων υγρών αποβλήτων, θα πρέπει να γί¬ 
νεται με βάση τα αναφερόμενα στο σχετικό εδάφιο. 

VI. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΕΦΑΡΜΟΓΗ ΚΤΗΝΟ- 
ΤΡΟΦΙΚΩΝ ΑΠΟΒΛΗΤΩΝ 

1. Η συνολική ετήσια ποσότητα αζώτου με το οποίο εφο¬ 
διάζεται το έδαφος των λιβαδιών από τη χρήση επεξερ¬ 
γασμένων κτηνοτροφικών αποβλήτων δεν θα πρέπει να 
υπερβαίνει τα 25 χλγ/στρ. στα καλυμμένα με βλάστηση 
εδάφη και τα 20 χλγ/στρ. στα ακάλυπτα. Ταόρια αυτά πε¬ 
ριλαμβάνουν το σύνολο των οργανικών αποβλήτων, συ¬ 
μπεριλαμβανομένων και των αποβλήτων από τα ζώα που 
πιθανόν να βόσκουν σπς εκτάσεις αυτές. 

2. Η ίδια παραπάνω οριακή ποσότητα ισχύει και για καλ¬ 
λιεργούμενες εκτάσεις για περίοδο 12 μηνών. 

3. Δεν πρέπει να εφαρμόζεται, μέσω των οργανικών 
αποβλήτων, άζωτο περισσότερο από το ποσό που χρειά¬ 
ζεται η συγκεκριμένη καλλιέργεια. 

4. Σε αμμώδη ή ρηχά εδάφη δεν πρέπει να χρησιμοποι¬ 
ούνται υγρά απόβλητα και απόβλητα πτηνοτροφείων το 
δίμηνο Σεπτεμβρίου - Οκτωβρίου. 

Αυτοί οι τύποι οργανικής κόπρου περιέχουν υψηλότερο 
ποσοστό διαθέσιμου αζώτου και ως εκ τούτου η χρησιμο¬ 
ποίηση του εμπεριέχει μεγάλους κινδύνους απορροής ή 
διήθησης σε βαθύτερα στρώματα, τους συγκεκριμένους 
μήνες, που είναι κρίσιμοι για τη νιτρορύπανση. 

5. Για τον περιορισμό του κινδύνου απορροής δεν πρέ¬ 
πει να γίνεται εφαρμογή κτηνοτροφικών αποβλήτων όταν 
το έδαφος είναι: 

- Πλημμυρισμένο 


- Έντονα παγωμένο 

- Καλυμμένο με χιόνι 

Σαν έντονα παγωμένο χαρακτηρίζεται το έδαφος όταν 
η επιφάνεια του είναι παγωμένη για περισσότερες από 
δώδεκα ώρες το 24ωρο. Η εφαρμογή επιτρέπεται κατά 
τις ημέρες που ο πρωινός πάγος λιώνει στη διάρκεια της 
ημέρας. 

6. Δεν πρέπει να γίνεται εφαρμογή οργανικής κόπρου 
σε έντονα κεκλιμένα εδάφη, όπου ο κίνδυνος απορροής 
είναι μεγάλος και αυξάνεται ανάλογα με το βαθμό κλίσης. 

Δεν υπάρχει νομοθετημένη κάποια κλίμακα κλίσεων πά¬ 
νω από ένα σημείο της οποίας και απαγορεύεται η χρήση 
κτηνοτροφικών αποβλήτων. Αυτό βασικά εξαρτάται από 
το ανάγλυφο του εδάφους, τη φυτοκάλυψη, τις βροχο¬ 
πτώσεις της περιοχής, το είδος της καλλιέργειας και τις 
εφαρμοζόμενες τεχνικές (άροση κατά τις ισοϋψείς, διά¬ 
θεση των υγρών με μικρές παροχές κ.α.) 

Γενικά μια κλίση εδάφους πάνω από 8% θεωρείται 
άκρως επικίνδυνη για την απορροή και τη ρύπανση των 
νερών από τις αζωτούχες ενώσεις που περιέχονται στην 
κόπρο. 

7. Δεν πρέπει να γίνεται εφαρμογή κτηνοτροφικών απο¬ 
βλήτων σε ζώνη πλάτους τουλάχιστον 10 μέτρων από επι¬ 
φανειακά νερά (λίμνες, ποτάμια, ρέματα, αποστραγγιστι¬ 
κές τάφροι κλπ.). 

Για την προστασία των υπόγειων νερών , τα κτηνοτρο- 
φικά απόβλητα δεν πρέπει να εφαρμόζονται σε ζώνη του¬ 
λάχιστον 50 μέτρων από πηγές, πηγάδια ή γεωτρήσεις 
που χρησιμοποιούνται για ύδρευση ανθρώπων ή κτηνο¬ 
τροφικών μονάδων. 

ΜΕΡΟΣΓ 

ΕΦΑΡΜΟΓΗ ΑΡΔΕΥΣΕΩΝ 

I. ΓΕΝΙΚΑ 

Η σωστή εφαρμογή του αρδευτικού νερού από τους πα¬ 
ραγωγούς μπορεί να συμβάλλει σημαντικά στην μείωση 
της συγκέντρωσης των νιτρικών στα υπόγεια νερά. Στο 
κεφάλαιο αυτό δίδονται πρακτικές οδηγίες για την σωστή 
εφαρμογή των διαφόρων μεθόδων άρδευσης ώστε να πε¬ 
ριοριστεί στο ελάχιστο η βαθειά διήθηση του νερού κα¬ 
θώς και η επιφανειακή απορροή, παράγοντες που συντε¬ 
λούν στην έκπλυση των νιτρικών. 

II. ΤΑ ΥΠΟΓΕΙΑ ΝΕΡΑ 

Τα υπόγεια νερά βρίσκονται μέσα σε γεωλογικούς σχη¬ 
ματισμούς και, εφόσον αυτοί είναι πορώδεις και υδατο- 
περατοί, αποτελούν τους υδροφόρους ορίζοντες από 
τους οποίους μπορεί να γίνει η άντληση του νερού. Οι 
υδροφόροι ορίζοντες χαρακτηρίζονται σαν «φρεάτιοι» ή 
«ελεύθεροι» εφόσον παρουσιάζουν ελεύθερη επιφάνεια 
ή σαν «αρτεσιανοί» εφόσον βρίσκονται υπό πίεση μεταξύ 
δύο αδιαπέρατων στρωμάτων. Στο Σχήμα 1 φαίνονται πα¬ 
ραστατικά οι δύο αυτοί τύποι υδροφόρων οριζόντων. 

Η ρύπανση των υπογείων νερών μπορεί να προέλθει 
από σημειακές ή μη σημειακές πηγές ρύπανσης. Σημεια¬ 
κές πηγές ρύπανσης μπορεί να είναι ένα εργοστάσιο χη¬ 
μικών ή μια γεωργική βιομηχανία που τα απόβλητό της 

διατίθενται στο έδαφος και ρυπαίνουν τον υπόγειο ορίζο¬ 
ντα καθώς διηθούνται προς τα βαθύτερα στρώματα. Οι 
μη σημειακές πηγές ρύπανσης είναι εκείνες που ρυπαί¬ 
νουν τα υπόγεια νερά όχι από ένα σημείο αλλά από μεγα¬ 
λύτερη έκταση της επιφάνειας του εδάφους. Τυπικό πα¬ 
ράδειγμα μη σημειακής ρύπανσης είναι αυτό που προκα- 
λείται από τις αγροτικές δραστηριότητες και οφείλεται 


στην χρήση λιπασμάτων, την κόπρο των ζώων κλπ. 

Γενικά μεγάλες δόσεις αζωτούχων λιπασμάτων προκα- 
λούν μεγάλες απώλειες νιτρικών, παρόλο που ο κανόνας 
αυτός επηρεάζεται σημαντικά από τις βροχοπτώσεις, τις 
γεωργικές μεθόδους, την οργανική ουσία που προϋπάρ¬ 
χει στο έδαφος και τον χρόνο εφαρμογής των λιπασμά¬ 
των. 



Σχήμα 1. Σχηματική Παράσταση Υπόγειων Υδροφορέων 


Από το Σχήμα 1 γίνεται φανερό ότι η ρύπανση του φρε- 
άτιου ορίζοντα, κατά κανόνα, είναι πολύ μεγαλύτερη από 
εκείνη των αρτεσιανών ή υπό πίεση οριζόντων. Δεδομέ¬ 
νου ότι η διάταξη των αδιαπέραστων στρωμάτων δεν είναι 
συνεχής και η διαπερατότητα τους δεν είναι μηδενική, αλ¬ 
λά έχει μία κάποια μικρή τιμή, η συνεχής ρύπανση του 
φρεάτιου ορίζοντα αργά ή γρήγορα οδηγεί και στην ρύ¬ 
πανση των βαθύτερων, υπό πίεση, οριζόντων απ’ όπου και 
αντλούνται τα νερά για την ύδρευση των κατοίκων των πό¬ 
λεων. Επιπλέον αν στην περιοχή της ζώνης τροφοδοσίας 
των υπογείων υδροφορέων υπάρχει έντονη γεωργική 
δραστηριότητα, τότε η έκπλυση των νιτρικών επηρεάζει 
άμεσα την ποιότητα του νερού των αρτεσιανών οριζό¬ 
ντων. 

III. ΒΑΘΕΙΑ ΔΙΗΘΗΣΗ ΤΟΥ ΝΕΡΟΥ ΑΡΔΕΥΣΗΣ 

Μία επιτυχημένη άρδευση πρέπει να εφοδιάζει το έδα¬ 
φος με τόσο νερό όσο χρειάζεται για την κανονική ανά¬ 
πτυξη της καλλιέργειας, η δε εφαρμογή του να γίνεται με 
τέτοιο τρόπο ώστε να υπάρχουν όσο το δυνατό μικρότε¬ 
ρες απώλειες νερού και θρεπτικών από βαθειά διήθηση 
και επιφανειακή απορροή. Σε κάθε άρδευση πρέπει να 
εφαρμόζεται τόσο νερό όσο χρειάζεται για να ανέβει η 
εδαφική υγρασία του στην υδατοϊκανότητα στη ζώνη του 
ριζοστρώματος. 


Είναι αυτονόητο ότι θα πετύχουμε τέλεια άρδευση όταν 
κατορθώσουμε να κρατήσουμε το νερό σε κάθε σημείο 
του εδάφους επί τόσο χρόνο όσο χρειάζεται για να απορ¬ 
ροφήσει το έδαφος την αναγκαία ποσότητα νερού ώστε 
να φθάσει η υγρασία, της ζώνης του ριζοστρώματος, 
στην υδατοϊκανότητα και χωρίς καμία απώλεια από επι¬ 
φανειακή απορροή στο στραγγιστικό δίκτυο. 

Επιπλέον εάν η ποσότητα του λιπάσματος που εφαρμό¬ 
ζεται είναι ίση με αυτή που απαιτείται για την πλήρη ανά¬ 
πτυξη του φυτού και εφαρμόζεται σταδιακά και σε μικρές 
δόσεις, οι απώλειες νερού ή νιτρικών, ακόμη και σε περί¬ 
πτωση βροχοπτώσεων θα είναι ελάχιστες. 

Από πρώτη άποψη, κάτω από συνθήκες αγρού, φαίνεται 
σχεδόν αδύνατο να επιτευχθούν ιδανικές συνθήκες δια¬ 
νομής του νερού και των θρεπτικών στο χωράφι. Ωστόσο 
η βαθιά διήθηση και η επιφανειακή απορροή μπορούν να 
περιοριστούν με τον κατάλληλο έλεγχο μιας σειράς πα¬ 
ραγόντων από τους οποίους επηρεάζονται, όπως είναι: 
α. η παροχή αρδεύσεως, 
β. ο χρόνος εφαρμογής, 
γ. η κλίση του εδάφους, 
δ. το μήκος διαδρομής του νερού στον αγρό, 
ε. η διηθητικότητα του εδάφους και 
στ. η μέθοδός άρδευσης. 

Οι παράγοντες αυτοί πρέπει να συνδυάζονται με τέτοιο 
τρόπο από τους παραγωγούς ώστε να έχουν σαν αποτέ- 

λεσμα την κάλυψη του εδάφους με νερό πριν διηθηθούν 
μεγάλες ποσότητες στα βαθύτερα στρώματα και χωρίς 
να προκαλείται υπερβολική επιφανειακή απορροή και συ¬ 
νεπώς εδαφική διάβρωση προς το στραγγιστικό δίκτυο 
και στους υδάτινους αποδέκτες προς τους οποίους τελι¬ 
κά εκβάλλουν. 

Υπάρχουν πραιαικοί τρόποι με τους οποίους, για κάθε 
μέθοδο άρδευσης, μπορούμε να επιτύχουμε την ελαχι- 
στοποίηση της βαθιάς διήθησης και επιφανειακής απορ¬ 
ροής. Οι τρόποι αυτοί θα αναπτυχθούν, για κάθε μέθοδο 
άρδευσης, στα επόμενα. 

IV. ΕΛΕΓΧΟΣ ΤΗΣ ΒΑΘΕΙΑΣ ΔΙΗΘΗΣΗΣ 

Για το γεωργό αρδευτή δεν είναι εύκολο να προσδιορί¬ 
σει την εδαφική υγρασία ούτε να χρησιμοποιήσει τα πο¬ 
λύπλοκα εργαστηριακά όργανα μετά οποία είναι δυνατό 
να εκπμηθεί η βαθιά διήθηση. Είναι όμως απαραίτητο, με¬ 
τά από κάθε πότισμα να διαπιστώνει αν πότισε κανονικά 
και ομοιόμορφα δηλαδή αν το νερό άρδευσης που εφαρ¬ 
μόστηκε στον αγρό έφερε την υγρασία του εδάφους, στη 
ζώνη του ριζοστρώματος, στην επιθυμητή υγρασία (υδα- 
τοϊκανότητα). 

Στην εργασία αυτή προτείνεται μία απλή μέθοδος ελέγ¬ 
χου της ομοιομορφίας της άρδευσης, η μέθοδος του 
δειγματολήπτη ή της σιδερένιας ράβδου η οποία μπορεί 
να χρησιμοποιηθεί εύκολα από τους γεωργούς χωρίς κα¬ 
μία ιδιαίτερη δαπάνη. 

Με την απλή αυτή μέθοδο ο παραγωγός χρησιμοποιεί 
ένα απλό σίδερο οικοδομών (12άρι) σε σχήμα Τ, μήκους 
1 ιττ, όπως αυτό του σχήματος 2. Με τη βέργα αυτή, λίγες 
μέρες μετά την άρδευση και συγκεκριμένα μετά 24 ώρες 
για τα αμμώδη εδάφη και μετά 48 ώρες για τα μέσα και βα¬ 
ριά εδάφη, ο παραγωγός μπορεί να ελέγξει μέχρι ποιο βά¬ 
θος θα εισχωρήσει η βέργα στο υγρό έδαφος. Η βέργα ει¬ 
σχωρεί μέχρι το βάθος που το έδαφος είναι υγρό. Σε εδά¬ 
φη απότιστα είναι αδύνατο να εισχωρήσει η βέργα. Στη 
σωστή άρδευση η σιδερένια βέργα πρέπει να εισχωρεί, λί¬ 
γο ή πολύ, μέχρι το βάθος του ριζοστρώματος (που σπς 
περισσότερες ετήσιες καλλιέργειες θεωρείται ότι είναι 
30 ογπ, στις δενδρώδεις 60οπι και στο τριφύλλι 90οητ). Δια¬ 
φορετικά η άρδευση δεν είναι σωστή και πρέπει να διορ¬ 
θωθεί στο επόμενο πότισμα. 



Σχήμα 2: Μέτρηση του Ποτισμένου Εδάφους 


ν.ΜΕΘΟΔΟΙ ΑΡΔΕΥΣΗΣ 

1. Επιφανειακή άρδευση 

Στην επιφανειακή άρδευση, δηλ. την άρδευση με πα¬ 
ράλληλες λωρίδες ή αυλάκια, το νερό παροχετεύεται στο 
επάνω άκρο του αγρού όπου, αφού διηθηθεί μία ποσότη¬ 
τα, το υπόλοιπο κινείται προς τα κάτω με συνεχώς μειω¬ 
μένη παροχή σαν συνέπεια της συνεχιζόμενης διήθησης. 

Ένας σωστός τρόπος ποτίσματος είναι να αρχίζουμε το 
πότισμα με τη μέγιστη επιτρεπόμενη, μη διαβρωτική πα¬ 
ροχή, που δίνεται στον πίνακα 9 (Παράρτημα). Η εφαρ¬ 
μογή του νερού συνεχίζεται μέχρις ότου το υγρό μέτωπο 
καλύψει τα ? της διαδρομής. Τ ον υπόλοιπο χρόνο το νερό 
αφήνεται να τρέχει, μέχρι το τέλος του χωραφιού, προ¬ 
σέχοντας να μην φεύγει στο στραγγιστικό δίκτυο. Αυτό 
μπορεί να πραγματοποιηθεί φράζοντας το τέλος της δια¬ 
δρομής με χώμα και δημιουργώντας ένα μικρό ανάχωμα, 
κάθετα στη ροή του νερού. Σε περίπτωση που το νερό λι¬ 
μνάζει στο κατώτερο άκρο ή απορρέει στο στραγγιστικό 
δίκτυο, στην επόμενη άρδευση εφαρμόζεται μικρότερη 
παροχή ή διακόπτεται η άρδευση νωρίτερα. Εάν αντίθετα 
το υγρό μέτωπο δεν φθάνει το τέρμα το χωραφιού τότε 
αυξάνεται είτε ο χρόνος εφαρμογής του νερού είτε η πα¬ 
ροχή άρδευσης. 

Μετά από 24 ή 48 ώρες από το πότισμα, ανάλογα με τη 
μηχανική σύσταση του εδάφους, πρέπει οπωσδήποτε να 
γίνει έλεγχος του βάθους διήθησης π.χ. με τη μέθοδο της 
σιδερένιας βέργας. Ο έλεγχος πρέπει να γίνει τουλάχι¬ 
στον σε τρία σημεία, στην αρχή, στο μέσο και στο τέλος 
του χωραφιού για να διαπιστωθεί το βάθος διύγρανσης 
του ριζοστρώματος. Σε περίπτωση που παρατηρείται βα¬ 
θιά διήθηση ή μη ικανοποιητική διείσδυση του νερού, τό¬ 
τε αυξομειώνεται η παροχή ή και ο χρόνος εφαρμογής 
άρδευσης ανάλογα. 

Με τη μέθοδο αυτή ποτίζονται όλες οι σκαλιστικές καλ¬ 
λιέργειες όπως το βαμβάκι, ο αραβόσιτος, τα λαχανικά 
και άλλες. Για την επιτυχία της άρδευσης το χωράφι πρέ¬ 
πει να είναι ισοπεδωμένο και οι καλλιέργειες να είναι 
σπαρμένες γραμμικά. Εφαρμόζεται σε μεγάλη έκταση κυ¬ 
ρίως στα οργανωμένα αρδευτικά δίκτυα των μεγάλων πε¬ 
διάδων της χώρας μας που λειτουργούν με βαρύτητα. 

2. Τεχνητή βροχή 

Στηντεχνητή βροχή ή καταιονισμό το νερό εφαρμόζεται 
σε όλη την επιφάνεια του αγρού σαν τεχνητή απομίμηση 
της βροχής και διηθείται στο έδαφος κατακόρυφα. Αν το 
σύστημα σχεδιαστεί σωστά, η κατανομή του νερού πάνω 
στο χωράφι γίνεται ομοιόμορφα χωρίς βαθιά διήθηση και 
επιφανειακή απορροή. 

Η μέθοδος αυτή προσαρμόζεται για άρδευση σχεδόν 
όλων των καλλιεργειών, κάτω από μεγάλη ποικιλία συν¬ 
θηκών. Ιδιαίτερα η μέθοδος συνιστάται: 

1. Για παραγωγούς που για πρώτη φορά θα ποτίσουν, 
διότι είναι εύκολο να ρυθμίσουν την ποσότητα νερού που 
χρειάζεται το χωράφι εφ’ όσον έγινε καλή μελέτη. 

2. Όταν το χωράφι έχει κλίση πάνω από 2-3%, οπότε η 
εφαρμογή των επιφανειακών μεθόδων συνεπάγεται ση¬ 
μαντικές απώλειες λόγω επιφανειακής απορροής. 

3. Όταν το χωράφι δεν είναι ισοπεδωμένο και δεν μπο¬ 
ρεί να ισοπεδωθεί ή γιατί έχει μεγάλες ανωμαλίες ή το πά¬ 
χος του εδάφους είναι μικρό. 

4. Σε αμμώδη εδάφη με μεγάλη διηθητικότητα που η 

εφαρμογή επιφανειακών μεθόδων άρδευσης έχει σαν συ¬ 
νέπεια υπερβολικές απώλειες νερού και θρεπτικών στοι¬ 
χείων από βαθιά διήθηση. 

Για την αποφυγή επιφανειακής απορροής, ο ρυθμός 
εφαρμογής του νερού στο χωράφι, πρέπει να είναι ίσος ή 
και λίγο μικρότερος από την βασική διηθητικότητα του 
εδάφους δηλ. από την ταχύτητα με την οποία το έδαφος 
απορροφά το νερό. Για το σκοπό αυτό η επιλογή του μπεκ 
και της διάταξης των εκτοξευτήρων πρέπει να γίνει με τέ¬ 
τοιο τρόπο ώστε η ένταση βροχής (σε ιππη/ώρα) να είναι 
περίπου ίση με την βασική διηθητικότητα του εδάφους. 
Στον πίνακα 10 (Παράρτημα) φαίνεται το ωριαίο ύψος 
βροχής που μπορεί να εφαρμοστεί ανάλογα με τη μηχα¬ 
νική σύσταση του εδάφους και τη βασική διηθητικότητά 
του. 

Με βάση την τιμή της βασικής διηθητικότητας του εδά¬ 
φους και με την βοήθεια των ειδικών πινάκων του κατα¬ 
σκευαστή, όπως αυτός του Πίνακα 11 (παράρτημα) γίνε¬ 
ται η εκλογή της διαμέτρου και της πίεσης λειτουργίας 
του ακροφυσίου του εκτοξευτήρα. 

Τέλος ο χρόνος εφαρμογής της άρδευσης πρέπει να εί¬ 
ναι τέτοιος ώστε το νερό που διεισδύει στο έδαφος να 
φέρνει την υγρασία του ριζοστρώματος στην υδατοϊκα- 
νότητα χωρίς απώλειες νερού και θρεπτικών στοιχείων 
προς τα βαθύτερα στρώματα. Μετά το τέλος κάθε άρ¬ 
δευσης πρέπει να γίνεται και πάλι έλεγχος του βάθους 
του εδάφους που αρδεύτηκε π.χ. με τη βοήθεια μιας σι¬ 
δερένιας βέργας όπως αναφέρθηκε στα προηγούμενα. 
Σε περίπτωση βαθιάς διήθησης, στην επόμενη άρδευση, 
ο χρόνος παραμονής των εκτοξευτήρων στην ίδια θέση 
θα πρέπει να μειωθεί. 

3. Άρδευση με σταγόνες 

Στη στάγδην άρδευση ή άρδευση με σταγόνες το νερό 
εφαρμόζεται σε μέρος του εδάφους και μάλιστα στην πε¬ 
ριοχή του ριζοστρώματος. Η παροχή των σταλλακτήρων 
είναι πολύ μικρή της τάξεως των 2-3 λίτρων/ώρα με απο¬ 
τέλεσμα όλο το εφαρμοζόμενο νερό να διηθείται στο έδα¬ 
φος και να μην υπάρχει επιφανειακή απορροή. Επιπλέον 
λόγω του ότι η άρδευση επαναλαμβάνεται καθημερινά 
επί δύο ή τρεις ώρες, ώστε να καλύπτει το νερό που εξα¬ 
τμίστηκε, δεν υπάρχουν απώλειες νερού ή θρεπτικών 
στοιχείων στα βαθύτερα στρώματα. Η μέθοδος αυτή άρ¬ 
δευσης θεωρείται ιδανική για περιοχές ιδιαίτερα ευαί¬ 
σθητες στην έκπλυση των νιτρικών καθώς και για περιο¬ 
χές με μικρές ποσότητες διαθέσιμου νερού. 

Τα πλεονεκτήματα λοιπόν της άρδευσης με σταγόνες, 
εκτός από τον πλήρη έλεγχο της έκπλυσης των θρεπτι¬ 
κών, είναι το μειωμένο κόστος εργασίας, η καλή λειτουρ¬ 
γία του συστήματος σε επικλινή εδάφη και εκεί όπου η 
ποιότητα του νερού είναι περιθωριακή. Τα μόνα μειονε¬ 
κτήματα είναι το υψηλό αρχικό κόστος αγοράς του συ¬ 
στήματος και το υψηλό επίπεδο τεχνογνωσίας που απαι¬ 
τείται για τη λειτουργία και συντήρησή του. 

VI ΓΕΝΙΚΕΣ ΟΔΗΓΙΕΣ ΑΡΔΕΥΣΗΣ - ΑΝΤΙΔΙΑΒΡΩΤΙΚΗ 
ΠΡΟΣΤΑΣΙΑ 

Η άρδευση πρέπει να γίνεται με τρόπους που να απο¬ 
κλείουν την υδατική διάβρωση του εδάφους. 

Απαιτείται ακριβής υπολογισμός των αναγκών της καλ¬ 
λιέργειας, χορήγηση των απόλυτα αναγκαίων ποσοτήτων 
νερού και μεγάλη προσοχή στο άνοιγμα των βαλβίδων 


των συστημάτων στάγδην άρδευσης. 

Μεγάλες σταγόνες πιθανώς να προκαλέσουν «ταρά- 
τσωμα» της επιφάνειας με αποτέλεσμα τη μη διήθηση του 
νερού στο έδαφος και κατά συνέπεια την απορροή του. 
Μόλις παρατηρηθεί απορροή θα πρέπει να διακόπτεται η 
άρδευση. 

Συχνός έλεγχος απαιτείται σπς συνδέσεις των σωλη¬ 
νώσεων για πιθανές απώλειες νερού. 

Αν για διάφορους λόγους(μεγάλες κλίσεις, υψηλές 
βροχοπτώσεις, υφή του εδάφους, σύστημα άρδευσης, 
μεγάλες ποσότητες αρδευτικού νερού κ.λ.π) η υδατική 
διάβρωση αποτελεί συχνό και σοβαρό πρόβλημα είναι 
απαραίτητη η λήψη μιας σειράς μέτρων, όπως είναι: 

-Η δημιουργία σταθερών ακαλλιέργητων λωρίδων, που 
λειτουργούν σαν ανασχετικές ζώνες και οι οποίες καλύ¬ 
πτονται από αυτοφυή βλάστηση (γρασίδια). 

Οι ανασχετικές ζώνες εμποδίζουν την επιφανειακή 
απορροή και την μεταφορά του παρασυρόμενου χώμα¬ 
τος στους υδάτινους αποδέκτες, χωρίς βεβαίως να θεω¬ 
ρούνται σαν μόνιμη λύση για την αποφυγή ρύπανσης των 
νερών και την προστασία του εδάφους από τη διάβρωση, 
ειδικά όταν οι κλίσεις είναι μεγάλες ή όταν γίνεται υπε- 
ράρδευση ή όταν οι βροχοπτώσεις είναι υψηλές. Τότε οι 
ανασχετικές ζώνες υπερπηδώνται και τα χημικά λιπάσμα¬ 
τα μαζί με το χώμα οδηγούνται στους υδάτινους αποδέ¬ 
κτες. 

Πέρα από φυσικό εμπόδιο οι ανασχετικές ζώνες, με την 
αυτοφυή χλωρίδα τους, αφαιρούν άζωτο από το εδαφικό 
νερό όταν ο υδατικός ορίζοντας είναι πολύ κοντά στην 
επιφάνεια. 

Το πλάτος τους ποικίλει από 2-4 μέτρα ανάλογα με την 
κλίση του εδάφους, την υφή του εδάφους, το ύψος των 
βροχοπτώσεων, το είδος της καλλιέργειας, το ποσό του 
αρδευτικού νερού και τη μέθοδο άρδευσης. 

-Η αλλαγή της καλλιέργειας, όπου αυτή μπορεί να γίνει 
ή τουλάχιστον η ενσωμάτωση λειμώνιων φυτών, γρασι- 
διών κλπ στην αμειψισπορά. 

-Η δημιουργία σταθερού επιφανειακού χώματος με τη 
χρησιμοποίηση διαθέσιμου οργανικού υλικού, αλλά σε 
τέτοιες ποσότητες που δεν θα επιβαρύνουν το έδαφος σε 
αζωτούχες ενώσεις που πιθανώς να καταλήξουν σε επι¬ 
φανειακά ή υπόγεια νερά. 

-Η παρουσία φυσικών φυτοφρακτών στα όρια των κτη¬ 
μάτων ή και ενδιάμεσα σε μεγάλες εκτάσεις με σημαντι¬ 
κές κλίσεις. Πέρα από την οικολογική τους αξία έχουν και 
ανασχετικό ως προς τη διάβρωση ρόλο, συγκροτώντας 
το χώμα, με αποτέλεσμα τον περιορισμό απώλειας αζώ¬ 
του που θα κατέληγε στους υδάτινους αποδέκτες. 


ΜΕΡΟΣ Δ' 

ΓΕΩΡΓΙΚΑ ΦΑΡΜΑΚΑ 

Συνιστάται η εφαρμογή του Συστήματος της Ολοκλη¬ 
ρωμένης Καταπολέμησης, η οποία περιλαμβάνει: 

ϊ. την πρόληψη για την αποτροπή εγκατάστασης των 
επιβλαβών οργανισμών στις καλλιέργειες, (χρήση 
πολ/κού υλικού ανθεκτικού σε ασθένειες ή απαλλαγμέ¬ 
νου από αυτές, διαχείριση των ζιζανίων με αποφυγή σπο¬ 
ροποίησης, διασπορά επιθυμητών ζιζανίων ,και διαχείρι¬ 
ση των καλλιεργητικών εργασιών ώστε να μην διευκολύ¬ 
νεται η διασπορά των ζιζανίων, καταστροφή των ξενιστών 
των ασθενειών και των εντόμων που προσβάλλουν την 
καλλιέργεια κ.α.) 

π. τα μέτρα αποφυγής πληθυσμιακής έξαρσης των 
εχθρών, ζιζανίων και ασθενειών που ήδη βρίσκονται στην 
καλλιέργεια σε μικρούς πληθυσμούς, (καταστροφή των 
διαχειμαζουσών μορφών των εχθρών και ασθενειών τον 
χειμώνα, εφαρμογή κατάλληλης αμειψισποράς και χρήση 
πολ/κού υλικού με ενσωματωμένη ανθεκτικότητα στις 
ετήσιες καλλιέργειες, χρήση φυτών παγίδων, κ.α.) 

ϋί. την παρακολούθηση της εξέλιξης των εχθρών, ζιζα¬ 
νίων και ασθενειών των φυτών στην καλλιέργεια και στην 
περιοχή, ώστε να καταστεί δυνατή η έγκαιρη λήψη και 
εφαρμογή των κατάλληλων κατασταλτικών μέτρων, (ανα¬ 
γνώριση του είδους των εχθρών, ασθενειών και του στα¬ 
δίου ανάπτυξής του, παρακολούθηση των Γεωργικών 
Προειδοποιήσεων και του μετερεωλογικού δελτίου, πα¬ 
ρακολούθηση και καταγραφή της παρουσίας των επιβλα¬ 
βών οργανισμών). 

ίν. τα μέσα μείωσης του πληθυσμού των εχθρών, ζιζα¬ 
νίων και ασθενειών, (διαχείριση της πυκνότητας σποράς, 
εναλλαγή των μεθόδων κατεργασίας του εδάφους, κάλυ¬ 
ψη ή εμπλουτισμός του εδάφους με φυτικά υπολείμματα, 
κ.α.). 

Αποθήκευση γεωργικών φαρμάκων 

Τα γεωργικά φάρμακα πρέπει να αποθηκεύονται σε ει¬ 
δικές αποθήκες μακριά από τρόφιμα και ποτά. Να είναι σε 
θέση ασφαλή που να μη φθάνουν τα παιδιά και σε μέρη 
δροσερά, καλά αεριζόμενα. 

Μεταφορά γεωργικών φαρμάκων 

Τα γεωργικά φάρμακα πρέπει να μεταφέρονται με την 
αρχική ασφαλή συσκευασία τους, χωριστά από τρόφιμα 
και ποτά. Σε ειδικούς χώρους ώστε να μη δέχονται επί¬ 
δραση από καιρικές συνθήκες. Να έχουν οδηγίες για 
αντιμετώπιση περιπτώσεων ατυχημάτων ή διαρροών. 

Χρήση γεωργικών φαρμάκων 

α) για την προστασία του περιβάλλοντος: 

ΐ. Η χρήση σκευασμάτων ασφαλέστερης μορφής (π.χ. 
εναιώρημα μικροκαψουλών αντί υγρό γαλακτοματοποιή- 
σιμο). 

ϋ. Η εφαρμογή τέτοιας στρατηγικής, ώστε να αποφεύ¬ 
γεται η εμφάνιση ανθεκτικότητας. Η εναλλαγή των δρα¬ 
στικών συστατικών(χρησιμοποίηση δραστικών συστατι¬ 
κών με διαφορετικό τρόπο δράσης), ώστε να μειώνεται ο 
κίνδυνος ανάπτυξης ανθεκτικότητας και η ανάγκη για αύ¬ 
ξηση των δόσεων. Στις περιπτώσεις όπου έχει ήδη εμφα¬ 
νιστεί ανθεκτικότητα στην πράξη, η σχολαστική τήρηση 
των μέτρων που προτείνονται από τα ανπστοιχα Γραφεία 
Φυτοπροστασίας, Ινστιτούτα, Γρ. Αγροτικής Ανάπτυξης 
και τους κατά τόπους Γεωπόνους. 

ϋί. Η χρήση ανθεκτικών ποικιλιών και η εφαρμογή των 
κατάλληλων συστημάτων αμειψισποράς. 

ίν. Για την καταπολέμηση των ζιζανίων στα επικλινή εδά¬ 
φη, η επιλογή του ζιζανιοκτόνου πρέπει να γίνεται με την 
πρόβλεψη να διατηρείται η φυτοκάλυψη του εδάφους κα¬ 
τά την περίοδο των βροχών. 

ν. Η ενσωμάτωση των κόκκων στο έδαφος, όταν γίνεται 
εφαρμογή κοκκωδών σκευασμάτων, ώστε να αποφεύγε¬ 
ται ο κίνδυνος να ληφθούν οι κόκκοι από τα πτηνά. 


νί.Η διατήρηση ζώνης ασφαλείας κατά την εφαρμογή 
φυτοπροστατευτικών ουσιών από φυτοφράχτες, φωλιές 
πουλιών, υδρόβια χλωρίδα, επιφανειακά νερά και λοιπά 
σημαντικά περιβαλλοντικά στοιχεία και η αποφυγή τοξι- 
κών φυτοπροστατευτικών προϊόντων (τουλάχιστον σε κά¬ 
ποιο τμήμα της καλλιέργειας)την εποχή της αναπαραγω¬ 
γής των κυριότερων πτηνών και θηλασπκών της περιο¬ 
χής- 

νίί. Η χρήση να γίνεται την κατάλληλη χρονική περίοδο 
ώστε να επιτυγχάνεται η μικρότερη δυνατή επίδραση στα 
ωφέλιμα έντομα. Δεν πρέπει να χρησιμοποιούνται σκευά¬ 
σματα που είναι τοξικά για τις μέλισσες(αναγράφεται 
στην ετικέτα) όταν τα φυτά είναι ανθισμένα. 

νίϋ. Η εφαρμογή του φυτοφαρμάκου να είναι τέτοια , 
ώστε να επιτυγχάνεται ομοιομορφία κατανομής του ψε- 
καστικού υγρού και η ακρίβεια στην εφαρμογή. 

ίχ. Η αποφυγή των αεροψεκασμών, όταν δε αυτό είναι 
αναπόφευκτο η εφαρμογή να γίνεται όταν δε φυσάει άνε¬ 
μος, έτσι ώστε να μην μεταφέρεται το νέφος του ψεκα- 
στικού υγρού σε γειτονικές καλλιέργειες, βοσκές, φυτο¬ 
φράχτες, μελίσσια, στάσιμα ή τρεχούμενα νερά, υδρόβια 
χλωρίδα, κλπ. 

β) Για ατομική προστασία: 

Όσοι χειρίζονται γεωργικά φάρμακα πρέπει να λαμβά¬ 
νουν σειρά μέτρων ώστε να περιορίζουν ή και να μηδενί¬ 
ζουν τους κινδύνους απ' αυτά. Τα μέτρα αυτά αναγράφο¬ 
νται στις ετικέτες της συσκευασίας των γεωργικών φαρ¬ 
μάκων. Έτσι, ανάλογα με το φάρμακο, οι χειριστές πρέπει 
να φοράνε μάσκα, ειδικά γυαλιά, φόρμες, μπότες και γά¬ 
ντια. Να ψεκάζουν όταν δεν φυσάει άνεμος. Να προσέ¬ 
χουν η κατεύθυνσή τους να μην είναι αντίθετη προς αυ¬ 
τόν, με κίνδυνο η σκόνη ή το ψεκαστικό νέφους να πάει 
πάνω τους. 

Μετά τον ψεκασμό: 

1. Πλένουν τα ακάλυπτα μέρη του σώματός τους. 

2. Αφαιρούν τα ρούχα του ψεκασμού και πριν τα ξανα- 
φορέσουν τα πλένουν. 

Απόβλητα γεωργικών φαρμάκων 

Τα απόβλητα των γεωργικών φαρμάκων είναι ή στερεά 
(σκόνη κοκκώδη) ή υγρά. Για τη συλλογή των στερεών 
χρησιμοποιούμε ειδικές απορροφητικές σκούπες. Για τη 
συλλογή των υγρών χρησιμοποιούμε αδρανείς απορρο¬ 
φητικές ύλες και στη συνέχεια ειδικές απορροφητικές 
σκούπες. Προσέχουμε να μη ρυπαίνουμε αρδευτικό ή πό¬ 
σιμο νερό με τα απόβλητα γεωργικών φαρμάκων. Επίσης 
να μη μολύνουμε αρδευτικό ή πόσιμο νερό με ψεκαστικό 
διάλυμα. 

Μέθοδοι απαλλαγής από υγρά γεωργικών φαρμάκων, 
δοχεία, κιβώτια συσκευασίας κ.λ.π. 

Τα υπόλοιπα υγρών γεωργικών φαρμάκων καθώς και 
ψεκασπκού υγρού διασκορπίζονται στο έδαφος μακριά 
από πηγές πόσιμου νερού ή από νερό που προορίζεται 
για άρδευση. Τα δοχεία συσκευασίας συγκεντρώνονται 
και καταστρέφονται σε ειδικό μέρος. Τα χάρτινα υλικά συ¬ 
σκευασίας καταστρέφονται δια πυράς. 

ΠΑΡΑΡΤΗΜΑ 


Πίνακας 1. Όγκος παραγόμενων αποβλήτων ανά είδος ζώου 


Είδος Ζώου 

11 αποβλήτων /κγρ Ζ.Β* 

Ο.Σ.** % όγκου αποβλήτων 

Αγελάδες 

0,080 

12 

Μοσχάρια 

0,534 

14 

Χοίροι 

0,058 

10 

Πτηνά 

0,056 

27 

Πρόβατα 

0,040 

25 


*Ζ.Β = Ζων Βάρος 
**Ο.Σ= Ολικά Στερεά 


Πίνακας 2. Αναλογία κοπριάς και ούρων (%) στα παραγόμενα απόβλητα 



Αγελάδες 

Γαλακτοπαραγωγής 

Μόσχοι 

Πάχυνσης 

Χοιρινά 

Πρόβατα 

Κοπριά 

69 

71 

55 

50 

Ούρα 

31 

29 

45 

50 

Σύνολο 

100 

100 

100 

100 


Πίνακας 3. Ποσότητα προστιθέμενης στρωμνής 


Παραγωγική 

Κατεύθυνση 

Σύστημα 

Σταβλισμού 

Είδος 

Στρωμνής 

Χρησιμοποιούμενη 
ποσότητα για 180 ημ(1<9Γ) 

Αγέλαδες 

Γαλακτοπαραγωγής 

Περιορισμένος ή 
Ελεύθερος 
Σταβλισμός με 

ατομικές θέσεις 

Ψιλοκομμένο 

άχυρο 

120/ζώο 

Αγέλαδες 

Γ αλακτοπαραγωγής 

Χωρίς ατομικές 

θέσεις 

Πριονίδι & 

υπολείμματα 

ξύλου 

150/ζώο 

Αγέλαδες 

Γ αλακτοπαραγωγής 

Ελεύθερος 
Σταβλισμός χωρίς 
ατομικές θέσεις 

Άχυρο 

530/ζώο 

Χοιρινά 

Σε κλουβιά 

Αχυρο 

102/κλουβί 

Πτηνά Πάχυνσης 

Με στρωμνή 

Ροκανίδια 

Αχυρο κομμένο 

Υπολείμματα 

Χαρτιού 

0,5/πτηνό & εκτροφή 

Πίνακας 4. Ποσότητα χρησιμοποιούμενου νερού καθαρισμού 


Παραγωγική 

Κατεύθυνση 

Σύστημα 

Καθαρισμού 

Ποσότητα σε 11 

Μ.Ο 

Αγελάδες 

Γ αλακτοπαραγωγής 

Καθαρισμός 
αμελκτικού 
εξοπλισμού, 
πλύσιμο θηλών κλπ. 
χωρίς νερό πίεσης 

14-22 

18/ζώο 


Με χρήση νερού 
πίεσης 

27-45 

35/ζώο 

Χοιρινά (10 

ζώα/κλουβί) 

Καθαρισμός κελλιών 
μετά την 

16-24 

18/ζώο 


αποχώρηση της 
τοκετοομάδας _ 


Πίνακας 5. Ενδεικτική σύσταση χωνεμένων στερεών (οοπιροεί) που προκύπτουν 
μέσα από μηχανικό διαχωρισμό των αποβλήτων ενός συγκεκριμένου χοιροστασίου 
(0336 δΐυάγ) 

Παράμετροι · 

Τιμές 

Παράμετροι 

Τιμές 


Υγρασία 

5,64% 

Ρ 2 ο 5 

4,03 % επί Ξ 

.0 

Ξηρή Ουσία (Ξ.Ο.) 

94,36% 

Ρ 

1,76 % επί Ξ 

.0 

ΡΗ (1:5 σε νωπή 

6,73% 

Κ 2 0 

0,66 % επί Ξ 

.0 

ουσία) 





Αγωγιμότητα 


Κ 

0,55 % επί Ξ 

.0 

(1:5 σε νωπή ουσία) 

4,90ΓπητΗθ5/θΓη/25°Ο 

μ 9 

1,02 % επί Ξ 

.Ο 

Οργανική Ουσία 

36,61% επί Ξ.Ο. 

030 

10,61 % επί ■ 

Ξ.Ο 

Τέφρα 

63,39% επί Ξ.Ο. 

03 

7,58 % επί Ξ. 

.0 

Ν - Ολικό 

1,95% επί Ξ.Ο. 

Ρβ 

0,35 % επί Ξ 

.0 

Ν - Ολικό 

2,27% επί Ν.Ο.* 

Μη 

0,06 % επί Ξ 

.0 

Ν - Ολικό 

2,40% επί Ν.Ο. 

Ζη 

0,08 % επί Ξ 

.0 

ν-νη 4 

0,45% επί Ξ.Ο. 

Ου 

0,02 % επί Ξ 

.0 

Σχέση Ο/Ν 

9,01% 

Β 

0,0032 % επί 

ί Ξ.Ο 

*Ν.Ο. = Νωπή Ουσία 

Ξ.Ο. = Ξηρά Ουσία 





Πίνακας 6. Ενδεικτική σύσταση υγρών αποβλήτων χοιροστασίου μετά την 
επεξεργασία τους με το σύστημα των ανοιχτών αναερόβιων δεξαμενών στις 
Ελληνικές συνθή κες _ 


Θρεπτικό στοιχείο 

Επεξεργασμένα 
απόβλητα ιχι 9 /Κ 

ν-νη 3 

600 - 900 · 

ν-νο 3 

Αμελητέο 

Ρ 2 Ο δ 

30-60 

Κ 2 0 

300 - 700 

03 

66,30 

μ 9 

30-40 

Να 

150-200 

Ου 

0,50-0,60 

Ζη 

0,60-0,70 

Μη 

0,05-0,15 

Ρβ 

1,5-2,5 

Πίνακας 7. Ενδεικτικές ποσότητες λίπανσης των βασικότερων καλλιεργειών στην 
Ελλάδα με σκοπό τον υπολογισμό της απαιτούμενης έκτασης για διάθεση των 
ζωικών αποβλήτων. 


Καλλιεργούμενο 

Λιπαντικές μονάδες / στρ. 


είδος 

Άζωτο (Ν) 

Φώσφορος (Ρ 2 0 5 ) 

Κάλιο (Κ 2 Ο) 

Σιτάρι 

9-18 

0-4 

0 

Κριθάρι 

6-12 

0-4 

0 

Καλαμπόκι 

18-24 

0-4 

0 

Βαμβάκι 

9-12 

0 

0 

Τεύτλα 

8-16 

0-8 

0 

Ρύζι 

5-10 

0-4 

0 

Μηδική 

0 

0-9 

0 

Πατάτα 

20-30 

20 

20 

Τομάτα 

30-40 

20 

20 

Αμπέλι 

5-15 

0-15 

5-25 

Δενδρώδεις 

Λιπαντικές μονάδες / δένδρο 


καλλιέργειες 




Ελιά 

0,5-2 

0 

0-2,5 

Εσπεριδοειδή 

0,5-1 

0 

0-2,5 


Πίνακας 8. Πίνακας παροχής των σιφωνίων (σε λίτρα/δευτερόλεπτο) 


Υψομετρική διαφορά σε εκατοστά 


Διάμετρος 

__... ι . _. 

2,5 

Ε.Γ. 1 --—* 

5,00 

7,5 

10 

12,5 

15 

17,5 

20 

22,5 

σιφωνίων 
σε ίντσες 
3/4" 

0,13 

0,18 

0,225 

0,250 

0,285 

0,320 

0,350 

0,386 

0,400 

1" 

0,235 

0,320 

0,38 

0,43 

0,5 

0,55 

0,6 

0,63 

0,7 

1 % “ 

0,35 

0,49 

0,61 

0,73 

0,93 

1,21 

1,29 

1,32 

1,45 

1 Ά " 

0,52 

0,89 

1,19 

1,40 

1,6 

1,79 

1,82 

1,86 

1,86 

2" 

1,26 

1,83 

1,86 

1.9 

2,1 

2,3 

2,5 

2,64 

3 

3" 

2,15 

3 

3,15 

3,70 

4,70 

5,32 

5,70 

6,20 

6,50 

4" 

3,8 

5,5 

5,8 

6,75 

9,3 

10,7 

10,85 

11,5 

12,35 


Πίνακας 9. Μέγιστη μη Διαβρωτική Παροχή 


ίΙΙ 33Β51 


ϋβίΦη· 














ΗΜΕΧΜΙ 

Πίνακας 10. Μέση Ωριαία Διηθητικότητα Εδαφών 


Είδος εδάφους 

Μέσον ωριαίο ύψος βροχής 
Χιλ/ώρα 

Αμμουδερά 

50 

Ελαφρά 

25 

Μέτρια 

15 

Βαρεία 

5 


Πίνακας 11. Υδραυλικά Στοιχεία Εκτοξευτήρων Καταιονισμού 



Δομετρος 

Πεογι 

Παροχή 

Δεμετρος 


Ύψος βροχής σεπτήν 


Τρ^ιΜη&άπαξπ 


»ροφυσου 

αεπτη 

0Ε3ΐη 

σείπΎι 

βελί>εκούς 

σε γη* 

6X6 

Αττοστάοαςαεπι 

6X12 9X12 12X12 

Απόσκοη 

ΟΕΠΠ 

Ύψος 

βρ^ής 

αεπτπΑι 

1 


1,0 

0,36 

17 

10,0 

5,0 

3,3 

2,5 

12X12 

2,5 

α 


1,5 

0,44 

21 

12,2 

6,1 

4,1 

3,1 

12X18 

2.1 

κ 

3,2 

2,0 

0,52 

24 

14,5 

7,2 

4.8 

3,6 

18X18 

1,6 

Ρ 


2,5 

0,57 

25 

15,8 

7,9 

5,3 

4,0 

18X18 

1,8 

0 


3,0 

0,63 

25 

17,5 

8,7 

5,8 

4.4 

18X18 

2,0 

φ 


1.0 

0,59 

18 

16,4 

8,2 

5,5 

4,1 

12X12 

4.1 

ύ 


1.5 

0,71 

21 

19,7 

9.9 

6,6 

4,9 

12X18 

3,3 

σ 

4,0 

2,0 

0,82 

24 

22,8 

11,4 

7,6 

5,7 

18X18 

2,5 

I 


2,5 

0,91 

25 

25,3 

12,6 

8,4 

6,3 

18X18 

2,8 

0 


3,0 

1,04 

27 

28,9 

14,5 

9.6 

7,2 

18X24 

2,4 



1,0 

0,76 

18 

21,1 

10,6 

7,0 

5,3 

12X12 

5,3 



1,5 

0,92 

21 

25,6 

12,8 

8,5 

6,4 

12X18 

4,3 


4,5 

2,0 

1,06 

24 

29,5 

14,7 

9,8 

7,4 

18X18 

3,3 



2,5 

1,18 

25 

32,8 

16,4 

10,9 

8,2 

18X18 

3,6 



3,0 

1,28 

27 

35,6 

17,8 

11,8 

8,9 

18X18 

3,0 



1,0 

0,67 

17 

18,6 

9,3 

6,2 

4,7 

12X12 

4,7 

2 


1,5 

0,83 

21 

23,0 

11.5 

7,7 

5,8 

12X18 

3.8 

α 

3,5X2,5 

2,0 

0,97 

24 

27,0 

13,5 

9.1 

6,7 

18X18 

3.0 

κ 


2,5 

1,08 

25 

30,5 

15,0 

10,0 

7,5 

18X18 

3.3 

Ρ 


3,0 

1,18 

26 

32,8 

16,4 

10,9 

8,2 

18X24 

3,6 

Ο 


1,0 

0,83 

18 

23,0 

11,5 

7,7 

5,8 

12X12 

5,8 

φ 


1.5 

1,00 

21 

27,8 

13,9 

9.3 

6,9 

12X18 

4,6 

ύ 

4,0X2,5 

2,0 

1,16 

24 

32,3 

16,1 

10,7 

8,0 

18X18 

3,6 

σ 


2,5 

1,31 

25 

36,4 

18,2 

12,1 

9.1 

18X18 

4,0 

I 


3,0 

1,46 

27 

40,6 

20,3 

13,5 

10,1 

18X24 

3,4 

α 


1,0 

0,98 

18 

27,2 

13,6 

9,1 

6,9 

12X12 

6,8 



1,5 

1,20 

21 

33,4 

16,7 

11,1 

8,3 

12X18 

5,5 


4,5X2,5 

2,0 

1,41 

24 

39,2 

19,6 

13,0 

9.8 

18X18 

4,3 



2,5 

1,57 

25 

43,6 

21,8 

14,5 

10,9 

18X18 

4,8 



3,0 

1,74 

27 

48,4 

24,2 

16,1 

12,1 

18X24 

4,0 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 2000 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΒΡΕΤΤΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





